
UDK: 929Žužek F. 


Slovenac među Hrvatima 

i Srbima: Franc Zužek, 
župnik u Glini, 1927. — 1955. 
IGOR MRKALJ 


Premda se gotovo svi relevantni izvori slažu u tvrdnji da je Franc Žužek, dugogodiš- 
nji župnik u Glini (1927. — 1955.), imao značajnu ulogu u društvenom životu Gline 
iglinskog kraja, kritička historiografija propustila je značajnije istražiti njegovu 
životnu biografiju. Stoga je zadaća ovog članka da pruži pregled najznačajnijih do- 
gađaja koji su obilježili njegovu predratnu, ratnu i poslijeratnu karijeru, koja dobro 
ilustrira neke teme koje su važne ne samo za Glinu i Hrvatsku, nego i za širu regiju, 
uz to u jednom dužem vremenskom periodu koji obuhvaća nekoliko “povijesnih 
lomova". U svojim istraživanjima autor se oslanja na relevantne arhivske izvore, 
postojeću literaturu i dostupnu novinsku građu. Članak donosi nove činjenice o 
jednoj od najpoznatijih ličnosti iz povijesti Gline XX. stoljeća. 


KLJUČNE RIJEČI: Franc Žužek, Glina, Hrvati, Srbi, NDH 

ranc Žužek rodio se 21. studenog 1886. u selu Marolče kod Ljubljane, od 
F.. Antona i majke Marijane, rođene Virant.!Poslije završenog školovanja 
zaređen je za svećenika i već 26. srpnja 1912. služi svoju mladu misu u Koče- 
vju.ž Nedugo zatim, počinje vršiti svećeničku službu u četiri katoličke župe u 


O značajnoj ulozi župnika Franca Žužeka u povijesti Gline, pisali su: Mijo Dukić, Glina i okolica, 
Hrvatsko književno društvo sv. Ćirila i Metoda, Zagreb 1980, str. 159-161; Živko Vnuk, “Reveren- 
dus Dominus", Vjesnik, Zagreb, god. XLII, br. 12051, 15. ožujka 1981, str. 8; Ćiril Petešić, Katoličko 
svećenstvo u NOB-u 1941. -1945., Vjesnikova Press agencija, Zagreb 1982, str. 89-94. Također, 
odlukom Općinskog vijeća Gline od 19. prosinca 1995, jedna od glinskih ulica nosi njegovo ime. 
Službeni vjesnik Sisačko-moslavačke županije, Sisak, god. IV, br. 5,1996, str. 60. 

Opći šematizam Katoličke crkve u Jugoslaviji, ur. Krunoslav Draganović, Akademija “Regina Aposto- 
lorum", Sarajevo 1939, str. 36. 

Istri. Međutim, nakon raspada Austro-Ugarske 1918. godine, a naročito nakon 
1920. kada je Istra pripojena Kraljevini Italiji, Žužek se suočio s talijanskom 
politikom odnarođivanja slovenskog i hrvatskog stanovništva. Ona se dodatno 
pogoršala 1922. godine, nakon preuzimanja vlasti od strane talijanskih fašista, 
koji su Žužeka, kao i mnoge druge svećenike, protjerali iz Istre 1923. godine. 
Žužek tako dolazi u Zagreb, tj. Kraljevinu Srba, Hrvata i Slovenaca kao izbjegli 
svećenik, gdje mu je u siječnju 1924. ponuđeno upražnjeno mjesto upravitelja 
župe Maja u glinskom dekanatu, na samoj periferiji Zagrebačke nadbiskupije. 

O svojim prvim dojmovima u novoj sredini, Žužek je zapisao: “Težak će 
biti moj život u Maji - jer sam odgojen u dalekim krajevima: u Gorici iu Trstu; 
tamo sam svršio nauke - i službovao sretno među dobrim istarskim narodom. 
Nadošla talijanska okupacija, a onda i aneksija - pa su Talijani odmah išli na 
posao: istjerali su nas svećenike i ostale inteligente samo da mogu narod od- 
naroditi. Došao sam u Maju među nepoznati svijet: crkva skoro prazna, narod 
zapušten i prema svećeniku vrlo neraspoložen."3 Pa ipak, tokom 1924. godine 
Žužek ulaže veliki napor da unaprijedi ovdašnji crkveni i vjerski život, što 
je vjerojatno bio razlog zašto 1925. nije prihvatio ponudu Zagrebačke nadbi- 
skupije da ode u Hrvatsko zagorje i župu Jesenje kod Krapine.* O vrijednom 
i uzornom Žužeku također svjedoči podatak da ga je u svibnju 1926. u Maji 
lično posjetio vodeći slovenski političar tog vremena, dr. Anton Korošec, koji 
je i sam bio katolički svećenik.5 Nema sumnje da je Žužek već tada uživao 
značajan ugled u crkvenim krugovima, što je zasigurno pridonijelo njegovom 
imenovanju za župnika u Glini, 4. studenog 1927. godine.“ Njegov zasluženi 
uspon u crkvenoj hijerarhiji dodatno je potvrđen 11. studenog 1927., kada je 
imenovan za dekana glinskog dekanata, koji je obuhvaćao župe Hrvatski Čun- 
tić, Glinu, Goru, Maju, Malu Solinu, Topusko i Viduševac. 

U vrijeme kada Žužek postaje glinski župnik i dekan, Glina je gradić s 
nepunih 2.500 stanovnika, ali i važno središte relativno velikog kotara s preko 


Spomenice župa : Maja, Viduševac, Glina, Mala Solina, ur. Juraj Jerneić, Župa Sv. Ivana Nepomuka 
Glina - Ogranak Matice hrvatske, Glina 1998, str. 227. 

Spomenica župe Maja, str. 232. 

Spomenica župe Maja, str. 230; Janko Prunk, “Politični profil in delo dr. Antona Korošca v prvi 
Jugoslaviji", Prispevki za novejšo zgodovino, Ljubljana, let. XXXI, št. 1,1991, str. 35-54. 
Spomenica župe Maja, str. 234. 

Spomenica župe Maja, str. 234, Spomenica župe Glina, str. 553; Opći šematizam Katoličke crkve u 
Jugoslaviji, str. 35-36. 

45.000 žitelja. Prema redovitim popisima unatrag sto i više godina, u kotaru 
je s približno dvije trećine prevladavalo srpsko (pravoslavno) stanovništvo, a 

u samoj Glini brojčano su, s malom natpolovičnom većinom, prevladavali Hr- 
vati (katolici). U njihovom društvenom, kulturnom i duhovnom životu važno 
mjesto imale su parohijska pravoslavna crkva Rođenja Presvete Bogorodice 

i župna katolička crkva sv. Ivana Nepomuka, smještene u samom središtu 
Gline." U neposrednoj blizini župne crkve nalazio se i župni stan, gdje je Žužek 
već pravio planove kako da nabavi nova crkvena zvona, jer su ona stara bila 
rekvirirana za potrebe austrougarske vojske u Prvom svjetskom ratu. U ožujku 
1928. Žužek je obnovio rad crkvenog pjevačkog zbora i planirao kako da popra- 
vi staru i od potresa oštećenu kapelu sv. Petra i Pavla na katoličkom groblju u 
Glini.“ 

Nakon proglašenja Šestojanuarske diktature 1929. godine i uvođenja dr- 
žavne politike integralnog jugoslavenstva, kralj Aleksandar je posjetio Zagreb i 
Savsku banovinu te obišao Sisak, Petrinju i Glinu, gdje mu je 7. lipnja 1931. pri- 
ređen spektakularan doček.“ Pred hotelom Kasina razgovarao je i sa svećenici- 
ma obiju vjera: glinskim protom Ercegovcem i glinskim župnikom Žužekom. 

“Kralj me pitao od kuda sam, a kad odgovorih, da me je fašizam potjerao g. 1923. 
iz Istre, propitao se on za naš narod tamo", zapisao je Žužek svoja sjećanja na 
susret sa kraljem.“Međutim, u Spomenici on je zapisao i svoja razmišljanja o 
diktaturi kralja Aleksandra te parlamentarnim izborima u Kraljevini Jugosla- 
viji od 8. studenog 1931., kada je opozicija bojkotirala izbore, obzirom da je bila 
postavljena samo jedna, vladina lista. Žužekove rečenice su kratke i jasne: “U 
državi su ukinjene sve stranke. Na ovakove izbore narod ne htjede ići. U državi 
se uvađa neka kopija fašizma."'+ 


8 Zdenka Šimončić-Bobetko, “Ekonomsko-socijalni razvoj glinskog kraja od 1918. do 1941. godine", 
u: Glina. Glinski kraj kroz stoljeća, Skupština općine Glina 1988, str. 133-135. 
9 Ivo Maroević, “Prostorni razvitak gradskog naselja Glina", str. 432-438; Đurđica Cvitanović, 
“Sakralna baština", str. 499-503; Marko Miljanović, “Bogorodičina crkva“, str. 504-511; sve u 
zborniku Glina. Glinski kraj kroz stoljeća, 1988. 
10 “U Glini“, Sv. Cecilija : smotra za crkvenu glazbu, Zagreb, god. XXII, sv. 2, mart-april 1928, str. 111; 
“Kapelica na glinskom groblju", Banovac, Petrinja, god. XI, bI. 48, 26. studeni 1898, str. 2. 
11 “Nj. Vel. Kralj u Glini", Novosti, Zagreb, god. XXV, br. 156, 8. juna 1931, str. 3-4; “Banija oduševlje- 
no dočekuje Nj. V. Kralja", Politika, Beograd, god. xVIII, br. 8288, 8. jun 1931, stI. 1-2. 
12 Spomenica župe Glina, str. 532. 
13 “Pojedinosti o glasovanju u Glini", Jedinstvo, Petrinja, god. XIII, br. 46, 15. novembra 1931, str. 3. 
14 Spomenica župe Glina, str. 532. 

Unatoč Velikoj ekonomskoj krizi koja je tih godina vladala Evropom i 
svijetom, naredna 1932. bila je važna godina u životu katoličkih vjernika 
Gline i glinskog kraja. “Nakon punih 16 godina uspjeli su Glinjani da nabave 
nova zvona za svoju crkvu", pisalo je petrinjsko Jedinstvo. Nova zvona stigla 
su 18. rujna 1932. na željezničku stanicu i u svečanoj povorci prevezena pred 
župnu crkvu i svečano blagoslovljena uz prigodan govor župnika Žužeka te 
podignuta u toranj, da zvone neprekidno gotovo čitavi dan. O velikom slavlju 
u Glini izvijestili su i pojedini zagrebački listovi, koji su isticali činjenicu kako 
je teško bilo sakupiti 55.000 dinara, naročito u ovoj krizi i nestašici novca. 


“Skupljalo se kroz 4 godine, takoreći paru po paru“, pisala je katolička Hrvatska 


straža iz Zagreba.“ 

Premda je župnik ulagao značajan trud da unaprijedi crkveni i vjerski 
život katolika u Glini, odziv vjernika bio je i dalje “dosta slab", kako nam otkri- 
vaju Žužekovi zapisi iz jubilarne 1933. godine (hiljadu devetstota godišnjica 
smrti Krista - op. a.). Međutim, Žužeka je također brinula demografska slika 
župe Glina: “Natalitet pada. Protiv toga sam oštrije nastupao svuda, gdje mi se 
nudila prilika. Potraje li ova kuga dalje to će nestati našeg življa ovđe za 200 g. 
posvema! (...) Broj rođenih podudara se sa onim mrtvih a time nastaje već ka- 
tastrofa. Nasljednici - šta će biti, ako se ide tim pravcem 2.033 god.!!", zapitao 
se Žužek 1933. 

“Dana 28. juna 1934. na Vidovdan održana je služba Božja i u obim crkva- 
maito u rimokatoličkoj u 8 sati, a u srpsko-pravoslavnoj u 8.30 časova za 
pomen boraca u minulim ratovima“, stoji u izvještaju kotarskog načelnika 
u Glini.7 Nedugo zatim, Žužek je s kotarskim načelnikom u Glini i banskim 
savjetnikom u Zagrebu ugovarao financijsku pomoć za vanjsko i unutrašnje 
uređenje župne crkve, nakon čega je utvrđena proračunska svota od 42.000 
dinara.'* Tako se u kolovozu 1934. pristupilo temeljitoj obnovi krovišta, dok je 
unutrašnjost crkve kompletno obojana po savjetima dvojice istaknutih struč- 
njaka: crkvenog povjesničara i zagrebačkog kanonika monsignora Janka Barlča 


“Nova zvona na katoličkoj crkvi. Svečana posveta zvona", Jedinstvo, Petrinja, god. XIV, br. 40, 1. 
oktobra 1932, stT. 4. 

“Glina: katoličko slavlje", Hrvatska straža, Zagreb, god. IV, br. 213, 22. rujna 1932, str. 6. 
HR-HDA-1363, Politička situacija, inv. br. 3480, Mjesečni izvještaj o političkim prilikama za 
mjesec jun 1934. godine. Sresko načelstvo u Glini banskoj upravi u Zagrebu, Otseku za državnu 
zaštitu, 4. VII. 1934. 

Spomenica župe Glina, str. 535. 

i prof. Gjure Szabe, povjesničara umjetnosti i direktora Zemaljskog muzeja u 
Zagrebu. Na taj način crkva je dobila lijep unutrašnji izgled u čijem se središtu 
sada isticao veliki mramorni oltar. 

Otprilike u isto vrijeme kad su završavani radovi na uređenju župne crkve 
u Glini, izvršen je atentat na kralja Aleksandra u Marseilleu, prilikom državne 
posjete Francuskoj 9. listopada 1934. godine. Ovaj teroristički čin, kojeg je 
izveo pripadnik makedonske VMRO, ali u organizaciji Ante Pavelića i hrvat- 
skih ustaša, označio je početak događaja koji će značajno utjecati na daljnji 
razvoj lokalnih prilika u Glini. Naime, nedugo nakon atentata, uhapšen je dr. 
Mirko Puk, poznati glinski odvjetnik, pod sumnjom da održava veze s Paveli- 
ćem i marseljskim atentatorima, ali nakon što je prošao i zagrebačku policiju 
i sud i kotarsku oblast u Glini, pušten je na slobodu.“ Kao zakleti ustaša od 
1932., Puk je imao pravo da od zadovoljstva trlja ruke, međutim, što je o tim 
prijelomnim događajima znao Žužek? “Znadem da su se prvi znakovi ustaštva 
uGlini pojavili posle ubijstva kralja Aleksandra 1934 god.", rekao je Žužek.?* 
Smatrao je da su najzapaženiji propagatori i rukovodioci ustaškog pokreta u 
Glini bili odvjetnici dr. Mirko Puk, dr. Mirko Jerec i dr. Juraj Devčić, zatim liječ- 
nici glinske bolnice dr. Šime Cvitanović i dr. Juraj Rebok, kao i braća Vidaković, 
Nikola i Stipe te njihov otac Mato, poznati glinski stolar. Pa ipak, “dr. Puk je 
bio intelektualni vođa cijele organizacije, davajući joj smjernice“, kazao je 
Žužek. Međutim, svoje viđenje prijelomnih događaja dao je i dr. Mirko Puk, 
kojije u jednom novinskom razgovoru posebno apostrofirao glinskog župni- 
ka: “Jednog jutra pošla je moja supruga u Glini u crkvu na misu. Tamo je bio 
pop neki Slovenac i on nije ništa objavio da će to biti posmrtna misa za kralja 
Aleksandra. Kada je moja supruga vidjela da se čita posmrtna misa za ubijenog 
srpskog kralja Aleksandra, ona se odmah okrenula i izašla iz crkve. Nakon toga 
bila je odmah uapšena i osuđena na 14 dana zatvora“, sjećao se Puk.?' 

Malo je poznato da je naredne godine dr. Puk izabran za predsjednika 
svečanog odbora zaduženog za doček novog nadbiskupa koadjutora dr. Alojzija 
Stepinca, koji je u subotu 3. kolovoza 1935. posjetio obnovljenu župnu crkvu u 


Igor Mrkalj, “Tko je bio dr. Mirko Puk, odvjetnik i organizator ustaškog pokreta u Glini", Prosvjeta, 
Zagreb, br. 135, decembar 2016, str. 35-42ibr. 136, mart 2017, stT. 42-48. 

HR-HDA-306, ZKRZ-ZH, kutija 150, broj 890, Izjava župnika Franca Žužeka pred Okružnom 
komisijom za ratne zločine ONOO Banije, Glina, 18. X. 1944. 

“Uspomene ministra dra. M. Puka iz borbe za hrvatsku državu prije 20 godina", Novi list, Zagreb, 
god. I, br. 2, 30. travnja 1941, stI. 5. 

Glini.“ Na samom ulazu u Glinu načelnik općine Svetozar Davidović visokom 
gostu zaželio je dobrodošlicu, nakon čega je dr. Puk u ime svih okupljenih odr- 
žao svečani govor. Nadbiskup se zahvalio na dobrodošlici, nakon čega je praćen 
mnoštvom naroda krenuo da posjeti župnu crkvu, župni stan i Hrvatski 

dom u Glini, gdje je svečani odbor priredio banket na kojem je župnik Žužek 
pozdravio preuzvišenog gosta. U počast nadbiskupa navečer je pripremljena 
svečana povorka s upaljenim bakljama i lampionima i na čelu sa križarskom 
glazbom iz Zagreba, koja je krenula od župne crkve i nastavila se kretati glav- 
nim ulicama, da bi se na kraju zaustavila pred Hrvatskim domom. Nadbiskup, 
kojije stajao kod prozora, zahvalio se svima okupljenima i održao kratki govor, 
praćen odobravanjem i poklicima. Nakon toga povorka se uputila prema kući 
dr. Puka i njegove supruge, kojoj je pripala čast da bude kuma barjaka Djevo- 
jačkog društva Srca Isusova, kojeg će sutradan u Bučici blagosloviti nadbiskup 
koadjutor. Iz tog razloga, gospođa Puk se obratila okupljenoj povorci i održala 
govor o dužnostima hrvatske žene, nakon čega se “klicalo vrijednoj i rodolju- 
bivoj obitelji Puk. 

Bio je to kraj gotovo cjelodnevne narodne manifestacije, koja je prema pi- 
sanju Hrvatske straže “dala izražaja i punog oduška svojim dugo zatomljivanim 
i narodnim osjećajima i svojoj radosti, da u svojoj sredini vidi svoga natpastira“. 
Premda će katolički tisak pisati da je ova impozantna manifestacija “od prvoga 
časa pa sve do konca uzdržala i očuvala najveći red i dostojanstvo", ponešto 
drukčije viđenje ovih istih događaja dalo je petrinjsko Jedinstvo, koje o sveča- 
nostima u Glini piše ovako: “Istina, kod dočeka je učestvovao i glinski prota 
Ercegovac i još neki pravoslavni svećenici, no opaženo je nepotrebno ulično 
izazivanje sa - obiju strana. Ili su crkvene svečanosti ili su političke svečanosti, 
ali jedno i drugo ne mogu biti istovremeno. Ako su crkvene svečanosti onda se 
zamjera politička manifestacija, a ako su političke svečanosti onda je bio nepo- 
treban klerikalni plašt".#3 No, postavlja se pitanje, da li je i koliko je Žužek bio 
svjestan ovih manipulacija o kojima je pisalo Jedinstvo. 

U svakom slučaju, ovi događaji podigli su ugled dr. Puka u Glini i okolici, 
no ne zadugo, jer svega nekoliko dana iza toga dogodio se nezapamćeni zločin 

- unoći 8. kolovoza 1935. sa šest revolverskih metaka ubijen je Janko Vedrina, 


“Veličanstven doček nadbiskupa koadjutora u Glini i Bučici“, Hrvatska straža, Zagreb, god. VII, br. 
181, 8. kolovoza 1935, StT. 6-7. 
“Klerikalne svečanosti u Glini“, Jedinstvo, Petrinja, god. XVII, br. 33, 17. avgusta 1935, StI. 2. 

mladi upravitelj župe Bučica.“ Za ovo nedjelo bio je osumnjičen student Stipe 
Vidaković, zajedno sa još dvojicom pomagača, zbog čega je na dulje vrijeme 
završio u istražnom pritvoru u Petrinji. Radi manjkavosti dokaza, nakon pola 
godine pušten je na slobodu što je u Glini izazvalo brojne i različite komenta- 
re. Ovakva sudska odluka zaintrigirala je župnika Žužeka, kojem je vijećnik 
Sudbenog stola u Petrinji Gabrijel Topljak pričao “da je sud bio mišljenja, da je 
Vidaković kriv, ali se ne sjećam više“, kazao je, “radi čega nije sudjen".5 Među- 
tim, Žužek je već tada znao da su dr. Puk i njegove pristalice svim sredstvima 
“nastojali da izvuku Vidakovića, jer je isti bio poznat kao frankovac, pa je time 
i ustaški pokret doveden u pitanje“. Premda će ovaj slučaj ostati nerasvijetljen 
sve do današnjih dana, novija crkvena literatura zaključila je - bez ozbiljnijeg 
propitivanja i traženja eventualno drugih mišljenja - kako je Vedrina ubijen 
“zbog hrvatstva" i da je pao kao žrtva “velikosrpskog, žandarskog nasilja". Bilo 
kako bilo, Žužek nije propustio da u Spomenicu te 1935. godine zapiše: “Vida- 
ković je na zlu glasu. Bog je sve vidio - a jednog će dana nedjelo na vidjelo."27 
Poznato je da je nadbiskup koadjutor Alojzije Stepinac još jednom posjetio 
Glinu, i to 24. rujna 1936. povodom dijeljenja Svete potvrde u glinskom kota- 
Tu.** Toga dana, došavši iz smjera Topuskog, nadbiskupa je na glinskom mostu 
dočekao i svečano pozdravio načelnik općine Svetozar Davidović, u pratnji 
prote Ercegovca i župnika Žužeka. Preuzvišenog gosta dočekala su sva mjesna 
društva i škole, kao i brojno građanstvo i seljaštvo, koje je oduševljeno klicalo 
nadbiskupu. Nakon kratkih pozdrava, formirala se procesija koja je ispratila 
nadbiskupa kroz glavne gradske ulice sve do župne crkve, gdje je nadbiskup 
pred prepunom crkvom održao propovijed o značenju i potrebi svete vje- 
re. Navečer istog dana, Žužek je priredio banket u župnom stanu, kojem su 


24 Vidi izvještaje katoličkog dnevnika Hrvatska straža: “Ubijen župnik Janko Vedrina*, 10. kolovoz 
1935, Str. 3; “Ubijstvo župnika u Bučici", 11. kolovoz 1935, str. 4; i “Kako je ubijen župnik Vedrina u 
Bučici", 13. kolovoz 1935, StI. 5. 

25 HR-HDA-306, ZKRZ-ZH, kutija 150, broj 890, Izjava župnika Franca Žužeka, Glina, 18. X 1944; 

“Topljak, Gabrijel, sudac" u: Ivica Golec, Petrinjski biografski leksikon, Ogranak Matice hrvatske, 
Petrinja 1999, str. 473. 

26 Stjepan Kožul, “Janko Vedrina (*Marija Bistrica, 25.9.1904. — tBučica, 8.8.1935.)", Milosti puna : 
glasilo svetišta Majke Božje Bistričke, Marija Bistrica, god. XXI, bI. 55-56, 2015, StI. 46-57. 

27 Spomenica župe Glina, str. 536 gdje se nalazi Žužekova bilješka, koja upadljivo nedostaje u Kožulo- 
voj rekonstrukciji zločina. 

28 “Dijeljenje svete Potvrde u glinskom kotaru", Hrvatska straža, Zagreb, god. VIII, bI. 223, 29. rujna 
1936, str. 6. 

“učestvovali šefovi sviju drž. ureda i škola te građani katolici i pravoslavci*.? U 
počast nadbiskupa priređena je i svečana bakljada, ovaj put uz sudjelovanje 
Hrvatskog pjevačkog društva Slavulj iz Petrinje, kojem se priključio i ogranak 
Seljačke sloge iz Jukinca, otpjevavši pjesmu “Ljubimo Te, naša diko". Nadbiskup 
se zahvalio srdačnim riječima, osokolivši narod “da ustraje u borbi za krst 
časni i slobodu zlatnu, i da ne nasjeda intrigama i agitaciji komunističkih cr- 
vendaća, a hrvatski narod da će ostati neslomiv kao i dosada vjekovima“, pisala 
je Hrvatska straža. 

U memoarskom zapisu Ranka Mitića, predratnog sekretara Kotarskog 
komiteta KPH u Glini, navodi se kako je Žužek također govorio “protiv komu - 
nista u crkvi“, ito više puta.3* U njihovom međusobnom razgovoru, Žužek 
mu je potvrdio da je to točno, ali daje on “dobio okružnicu" od nadbiskupije 
da tako govori, piše Mitić. No, Mitić piše i da je 1936. Žužek intervenirao za 
njihovog druga Veljka Drakulića, učitelja u glinskom Domu maloljetnika, koji 
je uhapšen nakon provale partijske organizacije u Glini.3' Pritom citira dije- 
love pisma, kojeg je Žužek napisao ministru unutarnjih poslova dr. Antonu 
Korošecu, kao svom ličnom prijatelju, u kojem se zauzeo da se Drakulića pusti 
iz zatvora (“Kažu daje komunista, ali ja tone znam. Znam samo to daje kao 
otac i suprug uzoran, da je uzoran kao nastavnik..."). Pismo je Žužek predao 
Drakulićevoj ženi, koja ga je poslala ministru u Beograd. “Iako ta intervencija 
nije mnogo vrijedila, ali se ipak tu Žužek pokazao kao čovjek", zapisao je Mitić. 

Tijekom 1936. 11937. godine, radi “nestašice svećenstva", Žužek je uprav- 
ljao i župom Mala Solina, pa je uz držanje vjeronauka u školama imao dosta 
posla.“ Naredne 1938. potpomaže akciju uređenja glinskog katoličkog groblja, 
koju je vodilo društvo Hrvatska žena iz Gline.33 Prema novinskim izvještajima, 
groblje se nalazilo “u ruševnom stanju“, ali “uz pomoć Glinjana i stranaca, koji 
imaju ovdje pokojnike" sagrađena je željezna ograda na pročelju groblja. Sada 
je “izgled groblja lijep", zapisao je Žužek u Spomenici, a “nov križ će se podići 


Spomenica župe Glina, str. 536. 

Ranko Mitić, “Na Baniji i Kordunu ustaničkih dana“, u: 1941/1942 u svedočenjima učesnika narodno- 
oslobodilačke borbe, Vojnoizdavački zavod JNA, Beograd 1975, knjiga 9, str. 19-20. 

Bosiljka Janjatović, “Sudski proces komunistima i njihovim simpatizerima iz Gline i okolice 1936. 
godine", u: Glina. Glinski kraj kroz stoljeća, str. 159-165. 

Spomenica župe Glina, str. 536-537. 

“Rad “Hrvatske žene' u Glini“, Hrvatica, Zagreb, god. I, br. 9, rujan 1939, str. 292. 

dogodine".š* Međutim, dogodine glinskog župnika “snašla je velika tuga. 
Umrla mu je njegova majka, koju je mnogo volio i poštovao“, javio je petrinjski 
Banovac u veljači 1939.35 Nije poznato zbog čega Žužek nije bio prisutan 24. 
travnja 1939. u Novom Selu Glinskom na svečanom blagoslovu kapele sv. Bla- 
ža, kada su govorili odvjetnik dr. Juraj Devčić i liječnik dr. Juraj Rebok, obojica 
iz Gline, a propovijed držao Vilim Cecelja, župnik iz Hrastovice,* inače sva 
trojica zaklete ustaše.:7 U svakom slučaju, priznanje za svoj minuli rad Žužek 
je dobio 10. svibnja 1939., kada je od Nadbiskupskog stola u Zagrebu imenovan 
župnikom-vijećnikom za narednih 10 godina, što je vlastoručnim potpisom 
potvrdio i sam nadbiskup Stepinac.3 

U Žužekovim zapisima nema bilješki o sklapanju Sporazuma Cvetko- 
vić-Maček u kolovozu 1939. kad je riješena unutrašnja državna kriza i formi- 
rana autonomna hrvatska jedinica unutar Kraljevine Jugoslavije - Banovina 
Hrvatska. Ipak, znamo da 1. rujna 1939. Žužek otvara vrata župne crkve u 
Glini za potrebe popisivanja i fotografijskog snimanja spomeničke baštine, 
kojom rukovodi akademik Artur Schneider, ravnatelj Strossmayerove galerije 
JAZU. Svoje crkvene obaveze glinski župnik i dalje savjesno izvršava, pa i one 
u skladu sa državnim blagdanima. Tako je 6. rujna 1939. u Glini svečano pro- 
slavljen 16-ti rođendan kralja Petra II., a “bogosluženju u rimokat. i prav. crkvi 
prisustvovali su predstavnici vlasti, škola i društava te građanstvo", nakon 
čega je u dvorani hotela Kasina priređena svečana akademija.+? 

Žužek je vodio brigu da župna crkva bude uredna i da ima sve potrebno za 
bogoslužje. Dana 16. svibnja 1940., na blagdan zaštitnika župe sv. Ivana Nepo- 


Spomenica župe Glina, str. 537. 

“Umrla majka župnika Žužeka“", Banovac, Petrinja, god. III, br. 8, 19. veljače 1939, str. 3. 
“Obnovljena kapelica iz XVII vijeka", Banovac, Petrinja, god. III, br. 20, 14. svibnja 1939, str. 3; 
Novo Selo Glinsko, Zavičajni klub Novo Selo Glinsko - Ogranak Matice hrvatske Petrinja, Novo Selo 
Glinsko - Petrinja 2007, str. 242. 

“Svećenik-ustaša Gecelja pred kojim su se zakleli Poglavnik i Hrvatska državna vlada, govori nam 
kako je postao ustaša", Hrvatski narod, Zagreb, god. III, br. 67, 20. travnja 1941, str. 6; o vezama s dr. 
Pukom, vidi: Vilim Cecelja, “Moja sjećanja na uzoritoga kardinala Stepinca, zagrebačkog nadbisku- 
pa", Hrvatska revija, Buenos Aires, god. 40, br. 4, prosinac 1990, str. 700-702. 

Spomenica župa Glina, str. 560. 

Dr. Artur Schneider, “Popisivanje i fotografijsko snimanje umjetničkih spomenika godine 1939.", 
Ljetopis Jugoslavenske akademije znanosti i umjetnosti : za godinu 1938/39, Zagreb, svezak 52, 1940, 
Str. 176. 

“Glinske vijesti. Na svečan način proslavljen je šesnaesti rođ. NJ. V. Kralja Petra 11.", Banovac, Petri- 
nja, god. III, br. 36, 11. rujna 1939, str. 3. 

muka, u crkvi je svečano podignut novi križni put, umjetničko djelo poznatog 
majstora Hohnjeca iz Celja.+ Sasvim sigurno da je inadbiskup Stepinac bio 
informiran o aktivnostima glinskog župnika, međutim, postavlja se pitanje da 
li je glinski župnik bio informiran o aktivnostima nadbiskupa Stepinca, koji je 
30. kolovoza 1940. u Zagrebu primio vodeće ličnosti ustaškog pokreta u zemlji, 
dr. Milu Budaka i dr. Mirka Puka.“ U svakom slučaju, 16. studenog 1940. Hrvat- 
ski dnevnik iz Zagreba donio je članak u kojem je opisana umjetnička i povije- 
sna vrijednost župne crkve u Glini.+ “Simpatičan župnik F. Žužek živo nam je 
tumačio današnje stanje crkve i njene potrebe. Govori nam o novim orguljama 
za koje se vodi akcija, da se s vremenom nabave", napisao je uz ostalo novinar 
Hrvatskog dnevnika. Iste novine donijele su 6. prosinca 1940. još jednu vijest iz 
Gline: “Skupina glinskih građana prijatelja Italije otvorila je tečaj talijanskog 
jezika, koji se održava u zgradi pučke i ženske obrtne škole. Polaznika tečaja 
ima oko dvadeset, koji marljivo uče pod vodstvom domaćeg župnika Franje 
Žužeka, koji kao Gorički Slovenac vrlo dobro pozna talijanski jezik."4« 
Međutim, ono o čemu tadašnje novine nisu pisale bila je ustaška propa- 
ganda, koja se u prosincu 1940. širila glinskom nižom realnom gimnazijom, 
kada je vjeroučitelju i župniku Francu Žužeku prišao jedan od đaka i potužio 
sa kako je u svom udžbeniku vjeronauka pronašao malu brošuru, pod naslo- 
vom Za što se bore Hrvatski Ustaše — Pavelićevci!*5 Nakon što se Žužek počeo 
raspitivati, javilo se još troje učenika iz istog razreda. Bilo je to iznenađenje, ali 
prije svega uspješno izvedena akcija lokalne ustaške organizacije u Glini, koja 
će masu proustaških letaka i raznovrsnih vjesnika početi tajno rasturati i po 
okolnim selima, i to po izričitom Pukovom naređenju, a sve u cilju daljnjeg 
razvijanja i jačanja ustaškog pokreta na glinskom kotaru. Danas znamo da je 


Spomenica župe Glina, str. 538. 

“Stepinac in the Light of Documents", Review of International Affairs, Beograd, vol. IV, no. 15, 1953, 
stI. 15; “Dnevnik Alojzija Stepinca: Susreti sBudakom", priredio Ljubo Boban, Danas, Zagreb, god. 
IX, bI. 440, 24. srpnja 1990, str. 66-67. 

“Crkva sv. Ivana Nepomuka u Glini", Hrvatski dnevnik, Zagreb, god. V, br. 1635, 16. studeni 1940, 
stI. 12. 

“Tečaj talijanskog jezika u Glini", Hrvatski dnevnik, Zagreb, god. V, br. 1658, 9. prosinca 1940, str. 11. 
HR-HDA-1361 Cenzura i zabrana štampe, kutija 34, inv. br. 3081, Pokušaj rasturanja zabranjene 
brošure medju djacima, Sresko načelstvo u Glini Kabinetu Bana Banske vlasti Banovine Hrvatske, 
18. X111940. 

HR-DASK-765-2, Zbirka sudskih predmeta političkih procesa 1945.-1951., kutija 22, VKR 568/50, 
Zapisnik o saslušanju osumnjičenoga Crnković Pavla iz Jukinca, sastavljen pred Povjerenstvom 
OZN-a Glina, 19. VII 1945. 

krajem 1940. Puk više puta odlazio u Hrvatski Čuntić kod Petrinje i tamošnji 
franjevački samostan, gdje se tajno sastajao sa Slavkom Kvaternikom, u to 
vrijeme novim čelnim čovjekom domovinskog vodstva ustaškog pokreta. Sa- 
svim je izvjesno da je nakon ovih razgovora najbliži Pukov politički suradnik, 
dr. Mirko Jerec, postao Kvaternikov “pokretni izaslanik", čija je zadaća bila da 
po svim hrvatskim krajevima prenosi upute i propagandni materijal, osniva 
ustaške organizacije i prima zakletve mnogih ustaša. Neki drugi Pukovi su- 
radnici, poput ravnatelja glinske bolnice dr. Juraja Reboka,#? više nisu ni krili 
svoje stavove i razmišljanja, pa ni pred župnikom Žužekom, koji navodi da mu 
je Rebok “u razgovorima više puta govorio, kako će Srbi morati iseliti iz Hr- 
vatske u Srbiju a njihova imovina da će biti otkupljena i njima novac predan“. 
Iz tih razgovora, Žužek je zaključio da je dr. Rebok “frankovac idealista".s* 

“Prijeti nam se strašni rat", piše Žužek u Spomenici. “Zarati se njemački Hitler 
s Engleskom i Francuskom. Francuska kapitulirala. (...) Rat u našoj blizini - u 
Grčkoj! Talijani okupirali Albaniju.“ “Šta nas čeka?", zapitao se zabrinuti Žu- 
žek na isteku 1940. godine.5' 


Drugi svjetski rat i splet povijesnih okolnosti doveli su do sloma Kraljevine 
Jugoslavije i stvaranja ustaške Nezavisne Države Hrvatske, koja je ideološki i 
politički bila dio “novog evropskog poretka“ pod dominacijom nacističke Nje- 
mačke. Kako je u tim prijelomnim vremenima reagirao glinski župnik Franc 
Žužek? Prema sjećanjima Jovana Obrenovića, pravoslavnog paroha iz Velikog 
Šušnjara, koji se 10. travnja 1941. zatekao kod kotarskog načelnika u Glini, 


“U franjevačkom samostanu u Čuntiću, gdje su se izradjivali planovi o hrvatskom Ustaškom oslo- 
bodilačkom ustanku", Hrvatski narod, Zagreb, god. ITI, br. 193, 26. kolovoz 1941, str. 6; Anđelko 
Mijatović, “Čuntićki župnik i gvardijan fra Honorije (Častimir) Marijan Herman (1914. -1990.), 
osuđenik na smrt i dugogodišnji politički zatvorenik jugoslavenskoga komunističkog sustava“, u: 
Osam stoljeća Čuntića 1211 - 2011, Ogranak Matice hrvatske Petrinja - Hrvatski institut za povijest, 
Petrinja - Zagreb 2012, str. 3011321-322. 

“Jerec, Mirko, veliki župan", u: Tko je tko u NDH : Hrvatska 1941. - 1945., Minerva, Zagreb 1997, str. 
171-172. 

“Rebok, Juraj, stožernik", u: Tko je tko u NDH, stI. 342. 

HR-HDA-306, ZKRZ-ZH, kutija 150, broj 890, Izjava župnika Franca Žužeka, Glina, 18. X. 1944. 
Spomenica župe Glina, str. 538. 

obojica su pozvali Žužeka u kotar i zatražili njegovo mišljenje: “Žužek Slove- 
nac, Istranin, vrlo inteligentan i čestit sveštenik počeo je govoriti kao pravi 
hrišćanin: Treba se pokazati u ovim časovima Evropejac, i evropejski. Kultur- 
no postupati prema svakome“. Međutim, tako nije mislio dr. Mirko Puk, koji 
je 16. travnja 1941. postao ministar pravosuđa u Vladi NDH, koja ubrzo počinje 
sa provođenjem politike uništenja nepoželjnih nacionalnih, vjerskih i “rasnih“ 
dijelova stanovništva, odnosno Srba, Židova i Roma (npr. donošenjem Zakon- 
ske odredbe za obranu naroda i države od 17. travnja 1941., kojom je ozakonjen 
teror i određene državne institucije koje će teror provoditi). Važnu ulogu u 
formiranju ustaške NDH imala je i Katolička crkva i nadbiskup Stepinac, koji 
je u okružnici od 28. travnja 1941. pozdravio proglašenje “mlade hrvatske dr- 
žave“ i pozvao svećenstvo da se spremno odazove pozivu “na uzvišeni rad oko 
čuvanja i unapređenja NDH". Također je odredio da se u svim crkvama sljedeće 
nedjelje održi svečano bogoslužje na koje treba pozvati predstavnike lokalnih 
vlasti i vjernike.53 

Dana 3. svibnja 1941. nadbiskup Stepinac je napisao pismo glinskom 
župniku Žužeku: “Carissime! Sa više strana mi se izrazila želja, da Vas u Glini 
zamijenim sa drugim svećenikom - Hrvatom koji bi se znao bolje snaći sa 
mentalitetom tamošnjih vjernika. Ja sam svima odgovorio, da nijesam imao 
nikada razloga žaliti se na Vas, jer ste neporočnog svećeničkog života. Ioni 
to priznavaju — ali drže, da bi trebalo u Glini - Hrvata za župnika".5+ Žužek je 
smatrao da su to bile “glinske ustaše dr. Vojvoda Katarina, liječnica u ovdašnjoj 
bolnici, dr. Juraj Rebok, liječnik u bolnici, njezin svak, dr. Mirko Jerec, advokat 
i zloglasni dr. Puk", koji su tražili njegov premještaj iz Gline.5S Međutim, u 
svom odgovoru nadbiskupu Žužek se pozvao na činjenicu da je on “instali- 
rani župnik" i da traži disciplinarni postupak, da se može braniti, što je od 
nadbiskupa uvaženo, pa je Žužek tako i dalje ostao na mjestu župnika. Jedan 
od vodećih ustaša u Glini, dr. Juraj Rebok, napisao je u svojim sjećanjima da je 
Žužek bio “dobar i čestit svećenik, ali Slovenac pa je prema tome bio kao i veći- 


Đuro Zatezalo, “Radio sam svoj seljački i kovački posao": svjedočanstva genocida, Srpsko kulturno 
društvo “Prosvjeta*, Zagreb 2005, stI. 29. 

Milan Koljanin, “Nadbiskup Stepinac i vlasti u Nezavisnoj Državi Hrvatskoj“, u: Nadbiskup 
Stepinac i Srbi u Hrvatskoj u kontekstu Drugog svjetskog rata i poraća, Hrvatsko katoličko sveučilište, 
Zagrebačka nadbiskupija, Kršćanska sadašnjost, Zagreb 2016, str. 133. 

Spomenica župe Glina, str. 559. 

Isto. 

na Slovenaca Jugoslaven i nije bio ni malo oduševljen novom državom NDH ".55 
Iz Rebokovih Sjećanja danas znamo da je po nalogu dr. Mirka Puka u noći s 12. 
na 13. svibnja 1941. izvršeno masovno ubojstvo glinskih Srba, o čemu je Žužek 
u Spomenici župe Glina ostavio sljedeći zapis: “12. svibnja u noći pokupljeni 
svi glinski Srbi od 16 god. dalje zatvarani preko noći - a drugi dan pištolama 
streljani u Prekopi, gdje su morali seljaci kopati rake."57 Žužek je znao da su 
Srbi bili zatvoreni u sudskom zatvoru. “Vozili su ih iz sudske zgrade cijelu noć 
kamionima. Tom je zgodom uhapšen izvjestan broj Srba iz okolice pa se u to 
vreme govorilo, da je te noći pokupljeno oko 850 ljudi. Poslije toga svake sri- 
jede dočekivali su ustaše na kolodvoru narod pa su tako odvodili Srbe, koje su 
kasnije ubijali iza Viduševca, prema Bučici“, izjavio je Žužek.5* Prema dosadaš- 
njim istraživanjima, u noći s 12. na 13. svibnja ubijeno je manje od 500, a više 
od 350 Srba.5% Iako se u nekim relevantnim istraživanjima navodi da je župnik 
Žužek 14. svibnja 1941. hitnom porukom ili telegramom obavijestio nadbisku- 
pa Stepinca o masovnom ubojstvu glinskih Srba, ove tvrdnje nemaju uporišta 
u izvorima.“ Poruku je poslao dr. Rebok, što je vidljivo iz njegovih Sjećanja, a 
poruku je nadbiskupu Stepincu usmeno prenijela dr. Katarina Vojvoda, nakon 
čega je u popodnevnim satima 14. svibnja 1941. nadbiskup poslao pismo Anti 
Paveliću “da su ustaše u Glini poubijali 260 Srba".* Iako je to bio dopis upućen 
direktno vrhu režima, za njega javnost nije znala. 

U nedjelju 1. lipnja 1941., glinske ustaše pod vodstvom ministra pravosuđa 
dr. Mirka Puka, priredile su pred župnom crkvom u Glini veliki zbor na kojem 
se okupilo mnoštvo građanstva i seljaštva iz bliže i daljnje okoline te brojni 


56 Juraj Rebok, “Sjećanja na neke ljude i događaje iz NDH", priredila i bilješkama popratila Benedikta 

Zelić-Bućan, Marulić, Zagreb, god. 33, bI. 2, 2000, str. 294. 

Spomenica župe Glina, str. 538-539. 

HR-HDA-306, ZKRZ-ZH, kutija 150, broj 890, Izjava župnika Franca Žužeka, Glina, 18. X. 1944. 
Spasio se samo postolar Nikica Samardžija iz Gline, koji je nakon rata svjedočio o svom hapšenju, 
zatvaranju i bijegu sa stratišta. Igor Mrkalj, “Mislio sam samo kako da se spasim. Sjećanje na pokolj 
u Glini“, Prosvjeta, Zagreb, br. 134, novembar 2016, str. 52-55. O masovnom pokolju glinskih Srba 
13. svibnja 1941., vidi prikupljena svjedočanstva u: Igor Mrkalj, “Pred Zemaljskom komisijom", 
Ljetopis Srpskog kulturnog društva Prosvjeta, Zagreb, svezak XXI, 2016, str. 163-313. 

Slavko Goldstein, 1941.: godina koja se vraća, Novi Liber, Zagreb 2007, str. 114; Branko Vujasinović, 
Čedomir Višnjić, Đuro Roksandić, Glina 13. maja 1941.: u povođu 70. godišnjice ustaškog zločina, 
Srpsko kulturno društvo Prosvjeta, Zagreb 2011, str. 41. 

“Dokumenti iz nedavne prošlosti", Službeni vjesnik Zagrebačke nadbiskupije, Zagreb, god. XXXII, 
br. 4, 6. studeni 1945, Str. 19; usp. pismo u: Aleksa Benigar, Alojzije Stepinac: hrvatski kardinal, Ziral, 
Rim 1974, str. 404. 

ustaški prvaci iz Petrinje, Siska i Zagreba.** “Jednom kad će se pisati povijest 
hrvatske oslobodilačke borbe, Glina i njezini veliki sinovi bit će zlatnim 
slovima napisani na stranicama naše slavne povijesti. Na prvom će pak mjestu 
stajati ime: dr. Mirko Puk", pisao je Hrvatski narod. “Misa je završena. Narod je 
izašao iz crkve i pohrlio govorničkoj tribini. Jedna ustaška postrojba stajala je 
pred crkvom“. Nakon odsvirane himne “Lijepa naša“, “koju su svi pratili uzdi- 
gnutim desnicama*, riječ je dobio ministar Puk, koji se u svom govoru osvrnuo 
na dugogodišnju revolucionarnu borbu pod vodstvom Poglavnika, istaknuvši 
da se država “osniva samo krvlju“. Također je istaknuo pomoć velikih prijatelja 
Njemačke i Italije u borbi za oslobođenje. Zatim je govorio o uskrsnuću NDH i 
tuđinskim elementima, koji nastoje potkopati izgradnju nove Hrvatske. Tada 
je poručio kako “u povelji cara Leopolda stoji već napisano, da će ti elementi, 
koji su k nama doseljeni, otići natrag, kad dodje vrijeme, a sada je to vrijeme 
došlo." Svoj trijumfalni govor Puk je završio riječima: “Poglavniče, Ti zapovi- 
jedaj, a mi ćemo slušati!", što su okupljeni pred župnom crkvom pozdravili 
gromkim poklicima i odobravanjem. 

Odlukom ministra Puka već 3. lipnja 1941. osnovan je Prijeki sud u Petri- 
nji, koji je ubrzo počeo izricati prve presude i na glinskom području.“* Nakon 
izrečenih kazni nad seljacima iz pravoslavnih sela Klasnića i Buzete, jedna je 
kazna izrečena i u samoj Glini. Prema izjavi župnika Žužeka, “u lipnju 1941 
bilo je oko 20 ljudi iz Bosne iz katoličkog sela zatvorenih u Glini, gdje ih je 
pokretni prijeki sud osudio na smrt, pa sam ja dobio dozvolu, da kao svećenik 
ispovjedim osuđenike i ja sam ih u zatvoru posjetio prije izvršenja kazne, pa 
su mi rekli da su suđeni radi toga, što su primili na stan “četnike"."“ U skladu 
s novim državnim blagdanima, “na dan hrv. Mučenika 20. lipnja održana je 
svečana misa u mjesnoj župnoj crkvi u 8 sati“, glasila je vijest iz Gline, koja se 


“Poglavniče, Ti zapovijedaj, ami ćemo slušati!“, Hrvatski narod, Zagreb, god. III, br. 109, 3. lipanj 
1941, str. 3; “Velika manifestacija ustaške svijesti u Glini", Hrvatske novine, Sisak, god. XVII, bI. 18, 
7. lipnja 1941, str. 4; “Slavlje hrvatske Ustaške svijesti u Glini. Govor ministra Dra Mirka Puka", 
Nezavisna Država Hrvatska, Zagreb, god. I, br. 4, 1941, Str. 5-6. 

“Proglašenje prijekog suda na području sudb. Stola u Petrinji", Hrvatske novine, Sisak, god. XVII, br. 
18,7. lipnja 1941, stT. 4. 

“Prva osuda prijekog suda u Petrinji zbog sakrivanja oružja", Hrvatski narod, Zagreb, god. III, br. 
125, 19. lipnja 1941, str. 13; “Proglašenje smrtne kazne po Prijekom sudu u Petrinji", Hrvatske 
novine, Sisak, god. xVII, br. 20, 21. lipnja 1941, str. 3. 

HR-HDA-306, ZKRZ-ZH, kutija 150, broj 890, Izjava župnika Franca Žužeka, Glina, 18. X. 1944. 

sasvim sigurno nije odnosila na ubijene seljake iz katoličkog sela u Bosni.“ No, 
lipanj 1941. važan je i zbog toga što na području Gline dolazi do prvih prijelaza 
na katoličku vjeru," što potvrđuju i neka najnovija istraživanja.* Tako prema 
Urudžbenom zapisniku Nadbiskupskog duhovnog stola u Zagrebu, župa 
Glina moli prekrštavanje 87 pravoslavaca 9. lipnja 1941., koja su nastavljena 
masovnim prekrštavanjem u drugoj polovici lipnja, da bi župni ured Glina 
tražio prekrštavanje za još 108 osoba 26. lipnja 1941. Poznati su i neki kon- 
kretni slučajevi, poput Damira Mirkovića, koji svjedoči nakon likvidacije svog 
oca, glinskog suca Jovana Mirkovića, o ceremoniji prijelaza manje grupe djece 
i žena na katoličanstvo, koju je ispred župne crkve predvodio župnik Žužek.s 
Nema sumnje da je o tim zbivanjima bio informiran i ministar pravosuđa dr. 
Mirko Puk, koji je u subotu 28. lipnja 1941. posjetio Glinu u pratnji Doglav- 
nika dr. Mile Budaka, ministra nastave u Vladi NDH. “Ovaj posjet u Glini je 
bio posve privatne naravi“, pisale su Hrvatske novine.?? “Gospoda ministri 
prisustvovali su u nedelju sv. Misi u 9 sati, a poslije su se zadržali pred crkvom 
u nevezanom i srdačnom razgovoru sa građanima Gline." Potom se probrano 
društvo okupilo kod tasta dr. Puka, o čemu je memoarski zapis ostavio dr. Juraj 
Rebok. U opuštenoj atmosferi, koja se odvijala u znaku silnih uspjeha njemač- 
ke vojske u prvom tjednu nakon napada na Sovjetski Savez, razgovaralo se i o 
metodama rješavanja “srpskog pitanja“ u NDH. 
Tako je dr. Rebok, navodno, u maloj polemici s dr. Budakom rekao da se 
“nigdje na svijetu nije riješilo pitanja manjina klanjem“, paje naveo primjer 
neke Srpkinje koja ga je neki dan u ordinaciji pitala: “Što se misli snama i što 
se traži od nas, g. doktore? Da prijeđemo na katolicizam? Mi ćemo preći. Ja, 
istina, neću biti ne znam kakova Hrvatica, ali moj sin može biti dobar Hrvat." 
Impliciranom sugestijom dr. Budak očito nije bio zadovoljan: “Ne znam da li 


66 “Vijestiiz Gline. Zadušnice za Hrv. Mučenike", Hrvatske novine, Sisak, god. XVII, br. 21, 28. lipnja 
1941, StI. 6. 

67 “Prijelaz na Katoličku vjeru“, Hrvatske novine, Sisak, god. XVII, br. 20, 21. lipnja 1941, str. 2. 

68 Filip Škiljan, “Preveravanje Srba na području sjeverozapadne Hrvatske 1941. i1942. godine", 
Tokovi istorije, Beograd, br. 1, 2014, str. 152; za širi kontekst, vidi: Mark Biondich, “Kontroverze u 
vezi s Katoličkom crkvom u Hrvatskoj u vrijeme rata 1941. - 1945.", u: Nezavisna Država Hrvatska 
1941. -1945., StT. 131-166; Radmila Radić, “Alojzije Stepinac i odnos prema Srbima i pravoslavlju", 
u: Nadbiskup Stepinac i Srbi u Hrvatskoj u kontekstu Drugog svjetskog rata i poraća, str. 193-211. 

69 Damir Mirković, “Recollections of a Forced Conversion to Catholicism and of Ustasha Genocide", 
South Slav Journal, London, vol. 17, no. 1 — 2, spring-summer 1996, str. 81. 

70 “Visoki gosti u Glini", Hrvatske novine, Sisak, god. XVII, br. 22, 5. srpnja 1941, stI. 5. 

ćemo imati vremena. Ja sam ipak najsigurniji kad su oni pod zemljom“. Ma- 
sovna prekrštavanja Srba nastavljena su početkom srpnja 1941., kada počinje 

i prvi val organiziranog prisilnog iseljavanja srpskog stanovništva s područja 
Gline i glinskog kotara.7ž U isto vrijeme nastavljena su i hapšenja, progoni i 
ubojstva srpskih seljaka u selima Bačuga, Buzeta, Dabrina, Dragotina, Jame, 
Klasnić, Majske Poljane, Obljaj, Šibine, Šušnjar, Trtnik i Trnovac.73 Tako je iza- 
zov ustaškog terora potaknuo otpor, a onda i oružani ustanak, kada je u noći 
s23.na 24. srpnja 1941. izvedena prva oružana akcija na stanici u Banskom 
Grabovcu, selu na željezničkoj pruzi Glina-Petrinja.74 Već sutradan ujutro po- 
čela su masovna hapšenja po okolnim selima, nakon čega je uslijedila masovna 
ustaška odmazda: u Banskom Grabovcu od 24. do 27. srpnja 1941. ubijeno je 
više od 540 srpskih seljaka (a manje od 1.285).75S Međutim, kako pokazuju 
nova istraživanja, ni svi uhapšeni seljaci nisu ubijeni u Banskom Grabovcu. 
Prema izjavi župnika Žužeka, “počelo je masovno hapšenje naroda iz okol- 
nih sela na pr. Dragotine i Graca, gdje je bilo proglašeno da će biti krštenje u 
Glini, pa kada su ih tako na prevaran način doveli u Glinu, zatvorili su ih u sud, 
odakle su odveženi vlakom navodno za Liku, gdje su pobijeni", kaže Žužek, i 
dodaje: “Kada sam ja tim povodom protestvovao kod Nikice Vidakovića zbog 
zloupotrebe crkve, on mi je odgovorio na moje pitanje, što žele od Srba: “Muš- 
ki će morat kidnuti sa životom svi'."7* 


Juraj Rebok, “Sjećanja na neke ljude i događaje iz NDH (11)", priredila Benedikta Zelić-Bučan, 
Marulić, Zagreb, god. 33, br. 2, 2000, str. 526-527. 

Filip Škiljan, Organizirana prisilna iseljavanja Srba iz NDH, Srpsko narodno vijeće, Zagreb 2014, str. 
64,69i106. 

“Šta se događa na Kordunu u “Slobodnoj i Nezavisnoj Državi Hrvatskoj"", Vjesnik radnog naroda, 
god. 2, br. 8, početkom srpnja 1941. 

Đuro Bakrač i Joco Mraković, “Prve oružane akcije na Baniji i organizovanje Gaćešinog logora 
1941.", u: Glina. Glinski kraj kroz stoljeća, str. 231-238. 

“Uhićen veći broj četnika u Glini i Kordunu“, Hrvatski narod, Zagreb, god. III, br. 163, 27. srpnja 
1941, str. 6; Đypo PokcaHjiuh, “YcTAIIKH 3JIOUHHH y TJIHHCKOM KOTAPY 0/1 1941. 110 1945. TO—uHe“", 
u: Glina. Glinski kraj kroz stoljeća, str. 289-290; LjubanJ. Vučković, Zašto ste ćutali? Banski Grabovac 
24. do 27. jula 1941., Srpsko kulturno društvo Zora, Zavičajno udruženje Banijaca, Beograd 2011; 
Milan Pojić, “Što se zbilo u Banskom Grabovcu 1941.7", Vojna povijest, Zagreb, br. 4, srpanj 2011, 
Str. 26—27. 

HR-HDA-306, ZKRZ-ZH, kutija 150, broj 890, Izjava župnika Franca Žužeka, Glina, 18. X 1944; 
usp. “Pregled odvedenih i likvidiranih ljudi iz Dragotine 24. i 25. srpnja 1941. godine“, koji broji 
imena 158 muškaraca, objavljen u zavičajnoj monografiji Dragotina, izdavač Mirjana Martinović, 
Zagreb 1988, str. 160-161. 

Krajem srpnja i početkom kolovoza 1941. započeo je masovni ustanak 
protiv ustaške vlasti na širem područje jugoistočne Like i Bosanske Krajine. 
Ubrzo je slijedila velika ustaška “akcija čišćenja“, koja je počela 29. srpnja 
ujutro i trajala do 8. kolovoza 1941. uvečer. Obuhvatila je široko područje od 
petnaestak tadašnjih kotareva, blizu 100 općina.77 U akciji hvatanja ljudi na 
Kordunu, pod vidom odvođenja na “prisilni rad", uhapšen je i Ljuban Jednak 
iz sela Gređani, koji je 29. srpnja 1941. zajedno sa većom grupom Srba pre- 
vežen vlakom, stočnim vagonima sa željezničke stanice Topusko u Glinu i 
doveden u glinsku pravoslavnu crkvu (“Pred večer došli su ustaše rekavši nam 
da ćemo svi ići na daleki put u Liku na rad"). Prema izjavi Paje Vorkapića, 
činovnika iz Topuskog, u crkvi je bilo zatvoreno “300 — 400 Srba". Danas 
znamo da je Vorkapića, koji je bio namještenik Ureda za kolonizaciju, iz “crkve 
oslobodio Nikica Vidaković",** nakon čega je počelo ispitivanje, zlostavljanje, 
pucanje po crkvi, a onda i “klanje ljudi od reda“, kako je u opširnoj izjavi rekao 
Ljuban Jednak, koji je preživio pokolj u glinskoj pravoslavnoj crkvi. Premda se 
postojeća literatura oslanja na njegovu izjavu, kao i na izjavu župnika Žužeka 
o datumu pokolja (“29.7.1941 god. - datum znadem po crkvenim knjigama"), 
Žužek nije najpouzdaniji svjedok kada je riječ o broju žrtava u crkvi." Stoga je 
od posebne važnosti iskaz ustaše Grudenić Stjepana iz Marinbroda, koji dosad 
nije bio u historiografskom opticaju: 


Godine 1941 u mjesecu srpnju došao je iz Gline Vidaković Ni- 
kica u selo Marin Brod i rekao Žinić Josipu da imade u Glin- 
skoj pravoslavnoj crkvi mnogo pohvatanih Srba koji će se do- 


Slavko Goldstein, 1941. : godina koja se vraća, str. 299-300. 

HR-HDA-306, ZKRZ-ZH, kutija 150, br. 890, Iskaz Ljubana Jednaka iz Gređana kbr. 70, zemljo- 
radnika 27 god. staroga, po narodnosti Srbina, o pokolju izvršenom u prav. crkvi u Glini dana 30. 
srpnja 1941, pred Kotarskim narodnim sudom u Glini, 1. maja 1944. 

HR-HDA-306, ZKRZ-ZH, kutija 228, br. 7656, Izjava Paje Vorkapića, Zagreb, 20. rujna 1945. 
HR-HDA-306, ZKRZ-ZH, kutija 150, br. 890, Izjava Nikole Starčevića, Glina, 18. X. 1944. 
HR-HDA-306, ZKRZ-ZH, kutija 150, br. 890, Izjava župnika Franca Žužeka, Glina, 18. X. 1944. 
Vidi revizionističke i negacionističke napore s ciljem dokazivanja da se u glinskoj pravoslavnoj 
crkvi nije dogodio nikakav zločin: Jure Krišto, Sukob simbola. Politika, vjere i ideologije u Nezavisnoj 
Državi Hrvatskoj, Nakladni zavod Globus, Zagreb 2001, str. 122; Tomislav Vuković, Drugačija povi- 
jest (o Srbu, Jasenovcu, Glini...), Glas koncila, Zagreb 2012, str. 159-243. Vuković je 1990. pisao da su 
u pravoslavnoj crkvi u Glini “pobijeni nedužni Srbi"; Tomislav Vuković, “Zapisi iz glinskog kraja“, 
Glas koncila, Zagreb, god. XXIX, bI. 15, UskIS 1990, str. 8. 

premiti na večer u Marin Brod da se zakopaju. Na večer oko 

6 sati ja sam otišao u grm, tzv. “Gradina' kod Novog sela. Ja 
sam sa sobom ponio lopatu da kopam jame za Srbe koji će biti 
dopremljeni iz Gline. Kada sam došao na navedeno mjesto 

tu sam našao ljudi iz Novog sela gdje kopaju jame, a bile su 
iskopane već 2 jame. Ja sam isto kada sam došao kopao jamu, 
asa menom su bili Ambreuš Stjepan, Jurković Stjepan, Palaić 
Nikola i Ljubešić Nikola, a ostalih se ne mogu sjećati. Tom 
prilikom ja sam sa gore navedenim iskopao dvije jame. Jedna 
jama je bila duboka 2m., široka 7 m.i7 m. dugačka, a druga 
jama je bila 3 m. široka, 4 m. duga, a 2 m. duboka. Istu večer 
počeli su ustaše oko 9. sati dovažati Srbe iz Gline u kamioni- 
ma na mjesto gdje smo mi kopali jame. Kada su kamioni došli 
sa mrtvim Srbima do jama ja sam lično vukao mrtve ljude iz 
kamiona i bacao van, a ostali su ih bacali ujame. Tu večer su 
kamioni stalno dovažali mrtve Srbe iz Gline na mjesto gdje 
su bile iskopane jame, a moglo ih je biti oko 10 kamiona. Ja 
sam izvlačio Srbe iz svakog kamiona kada je došao i bacao na 
zemlju. Kada je došao pred zadnji kamion iz Gline sa mrtvim 
Srbima, u njemu se dovezao neki ustaški zapovjednik (...) Svi 
mrtvi ljudi koji su bili doveženi iz Gline tu večer ja sam lično 
zakapao i po njima sipao kreč. Svih pokopanih Srba moglo je 
biti oko četiri stotine.?3 


Grudenić je dao još jedan iskaz, u kojem je sažeo glavne činjenice: “Po nare- 
djenju logornika Vidakovića jula mjes. 1941. svi muškarci iz mog sela kopali 
su jame na mjestu zvanom Gradina izmedju Novog Sela i Marinbroda za Srbe, 
poklane u glinskoj crkvi."54 

Nakon pokolja u pravoslavnoj crkvi, “sutradan u jutro t.j. 30.7.41 bile su 
uhapšene sve Srpkinje, koje su se zatekle u gradu", izjavio je Žužek. To su 


83 HR-DASK-765-1, Zbirka sudskih predmeta političkih procesa, kutija 2, KZP 89/45, Zapisnik o 
saslušanju osumnjičenog Grudenić Stjepana iz sela Marinbrod od 25. X. 1945. 

84 HR-DASK-765-1, Zbirka sudskih predmeta političkih procesa, kutija 2, KZP 89/45, Zapisnik o 
glavnoj raspravi održanoj pred Okružnim sudom u Petrinji u predmetu Grudenić Stjepana, 31.1. 
1946. 

85 HR-HDA-306, ZKRZ-ZH, kutija 150, broj 890, Izjava župnika Franca Žužeka, Glina, 18. X. 1944. 

uglavnom bile udovice glinskih Srba, koji su likvidirani u Prekopi u noći 12. na 
13. svibnja 1941. “Tih je zatvorenica moglo biti oko 120", kazao je glinski žu- 
pnik, mada je u jednom pismu naveo da ih je bilo “oko 150", a pohvatanih Srp- 
kinja iz okolnih sela “oko 200*.5 U svakom slučaju, Žužek je imao informaciju 
da će uhapšene Srpkinje sljedeće noći “biti poklane u blizini Gline", pa je išao 
intervenirati kod ustaškog potpukovnika Rolfa,*7 da ih se iz kotarskog zatvora 
pusti na slobodu jer su prešle “na rimokatoličku vjeru“, mada ih nije prešlo ni 
pola. Kada mu je Rolf odgovorio da ih neće pustiti, Žužek je telefonski pozvao 
Nadbiskupiju, tražeći da intervenira za ove žene. Nakon izvjesnog vremena, 
Žužeku je rečeno da je poruka prenesena nadbiskupu, koji je navodno “otišao 
poglavniku" da intervenira. Nakon iščekivanja i napetosti, u popodnevnim 
satima potpukovnik Rolf došao je Žužeku i saopćio mu “da je dobio naređenje 
da ih pusti, te su tako ove žene spašene". 

Žužekovu izjavu nadopunju memoarski zapisi rođene Glinjanke Kate Đu- 
kić, koja se nalazila među zatvorenim Srpkinjama tog kritičnog dana: “Jednog 
dana u 7. mesecu dođe u logor kod nas katolički popa. On je Slovenac, zvao 
se Žužek."# “Izneli su na dvorište sto i neku veliku knjigu i čitali su sva naša 
imena i prezimena. I rekli su njihovom popu da pita svaku koja priđe stolu da 
se mora da prekrsti u njihovu katoličku veru. Koja hoće i pristane da stane na 
jednu stranu, koja neće da stane na drugu stranu." Nakon ustaških prijetnji, 
pojedine žene počele su potpisivati, nakon čega se Kata Đukić glasno obratila 
prisutnim Srpkinjama: “Zar vas nije sramota da se ponizujete bandi ustaškoj, 
Vidakoviću i Puku i ostalima, i da gazite svoju veru za ljubav ustaških laži! 

Mi se možemo 100 puta pokrstiti, a ono što su oni naumili sa nama Srbima 

da urade oni će uraditi, bile mi pokrštene ili ne." Ona se sjeća i da im je Žužek 
tada rekao da “potpisujemo da napuštamo Glinu i sve svoje dajemo Nezavisnoj 
Državi Hrvatskoj, i to bez povratka nazad. Ko potpiše odma izlazi iz logora van, 


Pismo župnika Žužeka nadbiskupu Stepincu, nedatirano, ali pisano nakon rata, vjerojatno 10. 
studenog 1945; vidi Stjepan Kožul, Martirologij Crkve zagrebačke: spomenica žrtvama ljubavi Zagre- 
bačke nadbiskupije, Prometej - Zagrebačka nadbiskupija, Zagreb 1998, str. 676; usp. “Testimony 

of Father Žužek of Glina Regarding the Efforts of the Archibishop to Save Lives, Glina, November 
10, 1945.", u: Richard Pattee, The Case of Cardinal Aloysius Stepinac, The Bruce Publishing Company, 
Milwaukee 1953, Str. 404-407. 

“Rolf, Tomislav, general i ustaški pukovnik", u: Tko je tko u NDH, stT. 349-350. 

“Zapisi o sudbini porodice Đukić", priredio Igor Mrkalj, Prosvjeta, Zagreb, br. 138-139, septembar 
2017, StI. 33-35. 

uzima svoje ključeve od kuće i dobiće jednu potvrdu šta sve može poneti sa so- 
bom, a ko neće da potpiše odlazak, tome se zna: ili će dobiti nož ili metak pod 
grlo. (...) Svi koji su potpisali pušteni su van iz logora. Ustaše nam nisu dale da 
prođemo pored crkve srpske naše, gde je bilo klanje srpskih ljudi. Bilo je puno 
krvi na ulici i osećao se veliki smrad, nego smo drugim putem išli do opštine." 
Nedugo zatim, za sebe i svoju osmogodišnju kćerku dobila je propusnicu za 
Zemun, koju je izdala Kotarska oblast u Glini 4. kolovoza 1941., gdje se nalaze 
formulacije “preselenje iz Gline" i “bez prava na povratak“, koje ne ostavljaju 
sumnju u osnovni cilj ustaške NDH. Pritom nije nevažno spomenuti i onaj 
dio Žužekove izjave u kojoj stoji, da je “istoga dana kada su uhvaćene Srpkinje 
uhapšeni su i glinski židovi, te su bili s njima zatvoreni u sudskome zatvoru 
odakle su ih odvodili dalje i ubijali."?? 

Dana 4. kolovoza 1941. pravoslavna crkva u Glini postala je poprište još 
jednog tragičnog događaja, poznatijeg kao “pokrst". Prema izvještaju Velike 
župe Pokupje, koji je dostavljen Ministarstvu unutarnjih poslova NDH i pro- 
sljeđen Glavnom stožeru Ministarstva domobranstva NDH dana 16. studenog 
1942., sredinom ljeta 1941. dogodio se “nezgodan izpad baš istih Glinskih 
ustaša." Tada je učitelj iz Vojišnice Nikica Generalović sakupio “u svome 
mjestu službovanja i okolnim selima oko 2.000 Srba i poveo ih je pod hrvat- 
skom zastavom u Vrginmost u namjeri, da pređu na katoličku vjeru. Došavši 
u Vrginmost bili su ti ljudi tovareni u kamion i odvedeni u Glinu. U Glini su 
ih po grupama uvodili u crkvu tobože radi prielaza, a u stvari ti su ljudi bili 
u samoj crkvi svi poklani."*! Premda je procjena broja ubijenih previsoka, jer 
nisu svi ubijeni u crkvi, izvještaj Velike župe Pokupje umnogome potvrđuju 
dvije izjave. Prva je izjava učiteljice Ljubice Borojević iz Čemernice, koja je od 
1. — 3. kolovoza 1941. također učestvovala u ustaškoj prevari zvanoj “pokrst", 


Stvaranje “etnički čistog hrvatskog prostora“ temeljito je istraženo u radovima: Fikreta Jelić-Butić, 
Ustaše i Nezavisna Država Hrvatska 1941 - 1945., Liber, Zagreb 1977; Ivo Goldstein, “Nezavisna Dr- 
žava Hrvatska 1941. godine: put u katastrofu", u: Nezavisna Država Hrvatska 1941. - 1945., Alinea, 
Zagreb 2009, str. 29-41; MujaH KOJBAHHH, “HneoJornja 4 IoIuTuKa yHHIITeEa Cp6ay HJIX", 
Bojuoucmopujcku znacuuk, Beorpa1, 6p. 1, 2011, CTp. 66-91. 

HR-HDA-306, ZKRZ-ZH, kutija 150, broj 890, Izjava župnika Franca Žužeka, Glina, 18. X. 1944; 

za povijest židovske zajednice u Glini, vidi: Igor Mrkalj, “Zatiranje stoljeća prosperiteta“, Novosti, 
Zagreb, br. 923, 25. kolovoza 2017, prilog Kronika, str. 6-7. 

Zbornik dokumenata i podataka o Narodnooslobodilačkom ratu jugoslovenskih naroda, Vojnoistorijski 
institut, Beograd 1964, tom V, knjiga 32, Borbe u Hrvatskoj 1941 - 1942. godine, Ustaško-domo- 
branski dokumenti, dok. br. 184, str. 509. 

prijelazu s pravoslavlja na katoličanstvo (“1. avgusta pred zgradom čemerničke 
opštine jedna grupica seljaka iz Čemernice, pošto sam im rekla da toga dana 
idem u Vrgin Most, molila me da zapitam sreskog načelnika u Vrginom Mostu 
Čidića da li bi se i kada mogli pokrstiti Srbi iz Čemernice.").** Druga je izjava 
župnika Žužeka, koji je svjedočio dolasku velike grupe Srba sa Korduna u Gli- 
nu (“kroz grad su voženi kamionima i autobusima Srbi iz okoline Vrginmosta, 
pa su dovedeni u pravoslavnu crkvu ... ja sam došavši tamo vidio dupkom punu 
crkvu ljudi ... Ne bi mogao reći, koliko je ljudi bilo, ali kako je pravoslavna 
crkva bila iste veličine kao i rimokatolička a bila je puna, to mislim da je moglo 
biti oko 700 ljudi").?3s Međutim, Žužek ni ovdje nije najpouzdaniji svjedok. 
Naime, on u svojoj izjavi uopće ne pominje pokolj jer o Srbima kaže kako su 
“dovedeni u pravoslavnu crkvu iz koje su ih dalje vodili u Hađer i Prekopu, gdje 
su ih pobili“, što navodi na zaključak da u crkvi nitko nije stradao. Također 

je pogrešno zaključio da su odvedeni u Hađer i Prekopu. Stoga je od posebne 
važnosti iskaz ustaše Penko Božidara iz Gline, koji je dosad bio nepoznat i nije 
korišten u literaturi koja se bavi “pokrstom' i drugim pokoljem u glinskoj 
pravoslavnoj crkvi u noći s 4. na 5. kolovoza 1941.% 


Početkom kolovoza mjeseca 1941. godine išao sam sa ostalim 
ustašama sa kamionima u selo Bović, kotar Vrginmost na 
hapšenje Srba, gdje smo ovaj put pohapsili veći broj ljudi. 
Ovaj puta u selu Boviću i okolici pohapsili smo preko 500 
ljudi, koje ljude smo sa kamionima prebacili za Glinu. Isto 
hapšenje trajalo je celi dan i kamioni su stalno uhapšene 
ljude odvažali i dolazili po nove. (...) Ljude koje smo pohapsi- 
li u selu Boviću i okolici većinu smo zatvorili u glinsku crkvu, 
a jedan manji broj strpali smo u zatvor kotarskog suda. U 
glavnom većina ljudi koji su bili pohapšeni u selu Boviću bili 


92 HR-HDA-306, ZKRZ ZH, kutija 470, br. 37118-37179, Zapisnik o saslušanju Borojević Ljubice sa- 
stavljen u kancelariji OZNE za Beograd 12.11.1945, objavljen u: Igor Mrkalj, “Mamac za smrt: kako 
je učiteljica Kordunaše umjesto na pokrštavanje odvela na pokolj", Prosvjeta, Zagreb, br. 132-133, 
septembar 2016, str. 50-52; Mujle PaTrkoBuh, “Tparenuja HemepHne: cjeharpe a YeMepHHIIy y 
TOIHHH 1941.", Hapodnu cpncku kaneHdap, 3arpe6 1996, str. 187-199. 

93 HR-HDA-306, ZKRZ-ZH, kutija 150, br. 890, Izjava župnika Franca Žužeka, Glina, 18. X. 1944. 

94 Đypo Apanuia, YcmawuKu noKou Cp6a y znuHcKkoj upkeu, My3ej xpTaBa redoniua, Beorpaz 2010, 
str. 77-150. 

su potučeni i poklani u glinskoj crkvi 1941. godine. One noći 
kada su bili isti ljudi potučeni u crkvi, ja sam vršio stražu u 
Klaoničkoj ulici, au samom pokolju u crkvi nisam učestvo- 
vao. 


Penko je dao jošjednu izjavu: 


Kod klanja Srba u glinskoj crkvi, ja sam držao stražu. Zadatak 
mije bio da se te noći niko nije smeo kretati po celoj Glini. 
Ja sam u svanuću iza te noći prolazio kraj crkve pravoslavne 
i vidio sam ogroman potok krvi, kojije i na ulicu već izašao. 
Potučeni Srbi i poklani u crkvi te iste noći odvažani su kami- 
onima mrtvi kod Glinskog Novog sela iza sela Kihalca itamo 
su u velike jame pobacani. Ti hapšenici u crkvi bili su toliko 
natiskani jedni na druge, da se tu nije moglo ni razaznati 
pojedini čovek, već je to bila neka masa od ljudstva. U pred- 
večerje klanja u crkvi, okupio nas je Vidaković logornik, sa- 
opštivši nam taj krupni zadatak kod likvidiranja Srba, i tako 
sam ja uzeo učešća držeći stražu da ne bi hapšenici provalili 
crkvu kada vide da ih se kolje.?* 


Masovna ubijanja srpskog stanovništva bila su praćena uništavanjem svih 
tragova srpskog postojanja u Glini, njihove duhovne i materijalne kulture, a 
iznad svega, njihovog vjerskog identiteta. Tako je 12. kolovoza 1941. ustaška 
vlast počela rušiti srpsku pravoslavnu crkvu u Glini. O tim događajima svjedo- 
čio je Antun Gregurić, graditelj iz Jukinca, koji je vodio nadzor nad rušenjem 
crkve: “Kratko vrijeme - nekoliko dana - poslije pokolja došli su u Glinu veliki 
župan Dr. Mirko Jerec, šef tehničkog odjela Openheim iz Siska, pa su sa tadaš- 
njim kot. Predstojnikom Imperom riješili srušiti crkvu, odnosno, Openheim je 
predlagao da se pretvori u kino ili kakovu drugu javnu ustanovu, ali je navod- 


HR-DASK-765-1, Zbirka sudskih predmeta političkih procesa 1945. - 1951., kutija 19, KZP 91/48, 
Zapisnik o saslušanju okrivljenog Penko Božidara, sastavljen u kancelariji Opunomoćstva UDB-e 
za kotar Glinu, 30. III. 1948. 

HR-DASK-765-1, Zbirka sudskih predmeta političkih procesa 1945. - 1951., kutija 19, KZP 91/48, 
Zapisnik o saslušanju okrivljenoga Penko Božidara, sastavljen u uredu Kotarskog javnog tužioštva 
u Glini, 16. IV. 1948. 

no protiv toga bio župnik Franc Žužek".?7 Gregurić je potom rekao: “Ja sam bio 
u crkvi prije rušenja, pa sam vidio po stubištu u lađi na stubištu ulaza u toranj 
velike mlazove krvi, iako je crkva bila prana drugo jutro po klanju, te sam tom 
zgodom vidio, kako ustaše ljevaju vodu na sva četvora vrata. Zidovi su bili 
poprskani krvlju a u crkvi bili su razbacani odjevni predmeti žrtava i crkveni 
uređaj. Štrojač Ignac Haluza, sada u Glini, pričao mi je, da jedan od glavnih 
krvnika u tom pokolju bio opančar Šimo Naglić iz Jukinca.? 

Nije nevažno spomenuti da je narednih dana, konkretno, 19. kolovoza 
1941.,iz Gline otišao France Bratušek, slovenski svećenik iz Svetinje kod Ptuja, 
koji je od 1. svibnja 1941. bio supsidijar župne crkve u Glini. “Bio je vrlo čestit", 
pisao je Žužek o Bratušeku.* O Bratušeku je također pisao slovenski svećenik 
Alojzij Žalar, koji se u kolovozu 1941. zatekao u Zagrebu: “Dobro se spominjam 
dekana Bratušeka iz Svetinj, ki je bil kaplan v Glini. Bil je živčno popolnoma 
izčrpan, ko nam je govoril o grozotah pokolov, ki jih je gledal na lastne oči. 
Tožil je, da že dolgo ne more spati, ker ga mučijo strašni prizori, kijim je moral 
bit priča“. O pokolju u glinskoj pravoslavnoj crkvi pisao je i Žužekov rođak 
Radivoj Rigler, kojije emigrirao u Argentinu: “Zapisal sem jo premišljeno in 
na podlagi tistega, kar mije povedal pokojni Franc& Žužek, ko sem ga obiskal 
predsmrtjo v sanatoriju Schlottmann (Munro, prov. Buenos Aires). Njegov 
bratranec, ki je tudi moj daljni sorodnik, je župnikoval dolga leta v hrvaškem 
mestecu Glina blizu Siska. Leta 1941 so ustaši v tom mestu storili grozan 
zločin: v tamkajšnjo pravoslavno cerkev so zaprli Srbe iz mesta in okoliških 
vasi ter potem od zunaj s cerkvenih oken nanje streljali iz strojnic, dokler jih 
niso vseh pobili. Ko je kmalu nato župnik Žužek prišel iz Gline v Ljubljano, je 
solznih očih pripovedoval o tem zločinu in se izrazil, da je kri pobitih tekla kot 
potok čez cerkveni prag.''** U pismu od 31. kolovoza 1941. Nadbiskupskom du- 
hovnom stolu u Zagrebu, Žužek piše o stanju među pravoslavcima u glinskom 
kotaru: “Jadnici izgubiše sve, i kuće i kućišta. Ja više ne znam, kako i što bi". 


HR-HDA-306, ZKRZ-ZH, kutija 150, br. 890, Izjava Antuna Gregurića, Glina 11. X. 1944. 
Spomenica župe Glina, str. 539. 

Alojzij Žalar, “Sejali smo v solzah. Spomini duhovnika izgnanca", Nova pot: glasilo Cirilmetodijske- 
ga društva katoliških duhovnikov SRS, Ljubljana, let. XV, št. 5-7, avgust 1963, str. 314. 

Radivoj Rigler, “Različni pogledi", Tabor: glasilo Združenih slovenskih protikomunistov, Buenos 
Aires, št. 6, junij 1966, str. 156; za rodbinske veze sa Riglerom, vidi Žužekov zapis u Spomenici 
župe Glina, str. 551; o bratiću F. Žužeku, usp. Janez A. Arnež, Slovensko krščansko delavsko gibanje v 
emigraciji, 1945 - 1973, Studia slovenica, Ljubljana 2007, str. 23,29172-73. 

Nadbiskupski arhiv Zagreb, fond Nadbiskupskog duhovnog stola, br. 12847/1941. 

Krajem kolovoza 1941. u Glinu je došla Benedikta Bučan, prijateljica obite- 
lji dr. Reboka, koja je na njegov nagovor prihvatila mjesto nastavnice povijesti 
i talijanskog jezika u glinskoj gimnaziji. U svojim sjećanjima uvjerljivo opisuje 
mučnu atmosferu u tadašnjoj Glini: “U gradiću je vladalo vrlo mučno raspo- 
loženje kao posljedica pred kratko vrijeme izvršenih dvaju krvavih masovnih 
zločina nad pravoslavnim pučanstvom". Unatoč svemu, “pravoslavci u Glini 
i okolici opsjedali su glinskog župnika g. Franca Žužeka, rodom Slovenca, da 
ih primi u Katoličku crkvu", piše ona u svojim sjećanjima. U rujnu 1941. Be- 
nedikta Bučan je prihvatila i dužnost ustaške logornice, paje narednih mjeseci 
rukovodila organizacijom ženske ustaške mladeži u Glini. Njenom zaslugom 
uređen je ženski internat, koji je početkom listopada 1941. svečano otvoren “i 
posvećen po župniku preč. gosp. Žužeku. Kod svečanog čina prisustvovale su 
stožernica ženske ustaške mladeži za župu Gora prof. Karmela Gracin, agilna 
logornica u Glini Benedikta Bučan, časne sestre kao i brojne suradnice u 
ustaškoj ženskoj organizaciji. Svrha je internatu da vrši nadzor i to kućni nad 
pitomicama, odgajajući ih u ustaškom duhu*, pišu Hrvatske novine.'*4 Internat 
je otvoren u kući “bivšeg vlasnika Željka Schlossberga u Glini", koja je preuze- 
ta “od mjesnog povjereničtva za Ponovu*, a “na ponuku i po dozvoli Velikog 
župana g. dr. Mirka Jereca".'5 

S druge strane, 20. rujna 1941. u Crnoj Lokvi, predjelu šume Debele kose, 
na Petrovoj gori, održana je zajednička partizanska konferencija za Kordun i 
Baniju na kojoj se razgovaralo o daljnjoj perspektivi ustanka. U svom izlaga- 
nju, komesar Banijskog partizanskog odreda Ranko Mitić govorio je io stavu 
katoličkih svećenika na Baniji nakon ustaških pokolja, i kao primjer naveo 
držanje glinskog župnika Franca Žužeka, “koji je nastojao da pomogne narodu 
u nesreći koliko god može."'“* U svom memoarskom zapisu, Mitić piše da 
su ustaše natjerale Žužeka da se angažira u prekrštavanjima i da u tu svrhu 
obilazi srpska sela, pa je tako došao u Gornje Selište (Mitićevo selo) i vodio s 


Benedikta Zelić-Bučan, “Sjećanja na vrijeme uspostave i propasti Nezavisne Države Hrvatske", 
Marulić, Zagreb, god. 24, br. 6, 1991, str. 719. 

Benedikta Zelić, Nezavisna Država Hrvatska (1941. - 1945.) : u mom sjećanju, Naklada Bošković, 
Split 2007, stT. 91. 

“Glina. Otvaranje internata za učenice", Hrvatske novine, Sisak, god. XVII, br. 37, 11. listopada 1941, 
StI. 5. 

“Rad ženske ustaške mladeži u Glini", Hrvatske novine, Sisak, god. XVII, br. 47, Božić 1941, str. 3. 
Ranko Mitić, “Na Baniji i Kordunu ustaničkih dana“, u: 1941/1942 u svedočenjima učesnika narodno- 
oslobodilačke borbe, Vojnoizdavački zavod JNA, Beograd 1975, knjiga 9, str. 20. 

ljudima razgovor, uvjeravajući, da mu je rečeno da se neće više ponoviti slučaj 
pokolja itd. U tom razgovoru on je tvrdio da su zločine počinile tzv. divlje usta- 
še, a ljudi su mu postavili pitanje da objasni kakva je razlika između divljih i 
pravih ustaša. Na to se on nasmijao i rekao: “Ipak su moji slovenački partizani 
bolji od vaših." 

U listopadu 1941., prema sjećanjima partizanskog prvoborca Radovana 
Grmuše Rare, “župnik iz Gline, preko svojih ljudi, iz Topuskog i Vranograča, 
viši jači pritisak na preživjelo stanovništvo u srpskim selima da se opredijeli 
za katoličku vjeru, te da će im se stanje odmah popraviti." Prema sjećanjima 
prvoborca Slobodana Bjelajca, “u pokrštavanju Srba humanu je ulogu odigrao 
ondašnji rimokatolički župnik u Glini Žužek, Slovenac". “Obavljajući obred 
pokrštavanja, isključivo je želio da što veći broj ljudi iz srpskih sela spasi od 
pokolja i uništenja, iako je taj njegov gest u početku bio teško shvatljiv i malo 
je tko vjerovao da je dobronamjeran“, piše Bjelajac. Humanu ulogu župnika 
Žužeka “u prevođenju Srba na rimokatoličku vjeru" također ističe Janko 
Mikšić i navodi brojne primjere iz okolnih sela. O Žužeku slično piše i Đuro 
Roksandić, koji navodi da je župnik masovno izdavao potvrde “o pokrštavanju 
svakom pojedincu, iako ga nije pokrstio*."* 

Međutim, ustaški teror u Glini i glinskom kotaru nastavljen je i tijekom 
listopada, da bi eskalirao 18.119. studenog 1941., kada je u selima južno od 
Gline pokrenuta velika ustaška akcija “čišćenja“", kako javlja general Dragutin 
Rumler, zapovjednik I. domobranskog zbora u Sisku.“ Međutim, prema poda- 
cima generala Rumlera, “nije se u obće u toj akciji naišlo na prave odmetnike, 
već je samo pobijeno oko 800 ljudi - muškaraca, žena i djece. Sela Banski 


Radovan Grmuša Rara, “Sjećanje na prvu godinu ustanka u jugozapadnoj Baniji", u: Prva godina 
Narodnooslobodilačkog rata na području Karlovca, Korduna, Gline, Like, Gorskog kotara, Pokuplja i 
Žumberka, Historijski arhiv u Karlovcu, Karlovac 1971, str. 620. 

Slobodan Bjelajac, “Šamarički partizanski logor", u: Sisak i Banija u revolucionarnom radničkom po- 
kretu i ustanku 1941, Muzej Sisak - Institut za historiju radničkog pokreta Hrvatske, Sisak - Zagreb 
1974, StI. 689. 

Janko Mikšić, “Pod vodstvom Komunističke partije Hrvatske Hrvati i Srbi glinskog područja 
počinju 1941. godine zajedničku borbu za slobodu", u: Sisak i Banija u revolucionarnom radničkom 
pokretu i ustanku 1941, str. 620-624. 

Đuro Roksandić, “Na općini Glinski Trtnik" u: 1941/1942 u svedočenjima učesnika narodnooslobodi- 
lačke borbe, Vojnoizdavački zavod JNA, Beograd 1975, knjiga 5, str. 394. 

Zločini na jugoslovenskim prostorima u Prvom i Drugom svetskom ratu, Zbornik dokumenata, tom I, 
knjiga 1, Zločini Nezavisne Države Hrvatske 1941. - 1945, Vojnoistorijski institut, Beograd 1993, dok. 
br. 338, str. 844-846. 

Grabovac, Dragotina, Bijele Vode i M. Gradac popaljena su." Hrvati se boje 
odmazde, a “ogorčenje kod grkoistočnjaka je na vrhuncu", jer među njima ima 
veliki broj onih koji su prešli na katoličku vjeru i kojima su vlasti više puta 
garantirale slobodu i punu zaštitu. On je zaključio da “u ovom kraju stvarno 
postoje manje četničko-komunističke grupe“, ali daje “gro pučanstva ostao 
miran". No, to se u budućnosti ne može očekivati, jer “grkoistočnjaci" više 
ne vjeruju nikakvim obećanjima i izjavama. Zbog spomenutih akcija “čišće- 
nja", ustaški pokret gubi povjerenje među hrvatskim narodom, dok simpati- 
je “grkoistočnjaka“ listom prelaze na stranu odmetnika, zaključuje Rumler. 
Predlaže konkretne mjere, međutim, u noći s 27. na 28. prosinca 1941. u selu 
Gornje Taborište, sjeverno od Gline, ustaška bojna Poglavnikovog tjelesnog 
sdruga sadistički ubija oko 250 Srba, muškaraca, žena i djece, koji su prešli na 
katoličku vjeru." “Sve to je djelovalo na moje živce, da ne mogu nastaviti sa 
pisanjem“, piše Žužek u Spomenici 31. prosinca 1941.3 

Zbog ustaškog terora i masovnih zločina nad Srbima, već početkom 1942. 
dolazi do krize ustaške vlasti i NDH kao države, potvrđuju najnovija istraži- 
vanja.“+ Partizani su držali sve veći teritorij, pa je pod pritiskom Nijemaca 
Pavelić donekle revidirao politiku prema Srbima: proglasio ih je “Hrvatima 
pravoslavne vjere“, obećao obustavu progona i osnovao Hrvatsku pravoslav- 
nu crkvu u travnju 1942. Međutim, ustaško-domobranske ofenzive protiv 
srpskog stanovništva nastavljene su. Samo u svibnju 1942. odvedeno je “preko 
800* Srba s područja glinskog kotara,“5 uključujući “468 ljudi, žena i djece 
koje odvedoše u konc. logore i prisilni radu Njemačku" iz sela Luščani,“ koje 


Đypo PokcaHziuh, “YcTaNIKH 3JIOUHHH y TJIHHCKOM KOTAPY 0/1 1941. IO 1945. TonuHe*, u: Glina. 
Glinski kraj kroz stoljeća, str. 296-297; Filip Škiljan, “Preveravanje Srba na području sjeverozapad- 
ne Hrvatske 1941. i 1942. godine“, Tokovi istorije, Beograd, br. 1, 2014, StI. 151-152; pismo župnika 
Žužeka nadbiskupu Stepincu, gdje navodi Gornje Taborište, u: Stjepan Kožul, Martirologij Crkve 
zagrebačke, str. 676. 

Spomenica župe Glina, str. 538-539. 

Drago Roksandić, “Nezavisna Država Hrvatska u kotarevima Glina i Vrginmost (travnja 1941. — 
veljača 1942.): Prostorne i vremenske logike nasilja“, u: Nečakov zbornik. Procesi, teme in dogodki iz 
19. in 20. stoletja, Znanstvena založba Filozofske fakultete, Ljubljana 2018, str. 271-307. 
HR-HDA-306, ZKRZ-ZH, kutija 150, br. 890, Izvještaj Kotarskog narodnog suda o zločinima 
okupatora i domaćih izdajnika izvršenog putem sudskih i upravnih vlasti u N.D.H. u gradu Glini, 2. 
maja1944. 

HR-DASK-829, Spomen muzej Glina, Izvještaj Kotarskog narodnog suda o počinjenim zvjerstvi- 
ma nad srpskim narodom kotara glinskog po ustašama i njihovim pomagačima od dolaska na vlast 
do danas, Glina, 19. V 1944, Str. 7. 

je “glinski župnik Franjo Žužek preveo u katoličku vjeru*.“7 Na uništavanje 
Srba partizani su odgovorili napadima na ustaške i domobranske posade, od 
kojih se jedna smjestila u selu Maja. “Partizanska vojska unišla je bila 1942., 
mjeseca svibnja, u ž. crkvu u Maji", piše Žužek. “Nekoji od odmetnika" počeli 
su uništavati predmete po crkvi, ali “onda je nadošao u crkvu neki partizan 
katolik, kojije golom sabljom zapriečio dalnje uništavanje. Druge štete crkva 
nije pretrpjela — u Sveto Otajstvo u tabernakulu nisu dirali", pisao je Žužek 
Nadbiskupskom stolu u Zagrebu." 

Tijekom 1942. dolazi do jačanja partizanskog pokreta u Hrvatskoj. Po 
uputama Vrhovnog štaba NOV i POJ i naređenju Glavnog štaba NOP odreda 
Hrvatske, u rujnu 1942. formirane su Sedma i Osma banijska brigada. Njihova 
prva akcija bioje napad na garnizon u Glini, koji je izveden noću 22. na 23. 
listopada 194.2. “Iako napadaj na Glinu nije uspio", piše u izvještaju Glavnog 
štaba Hrvatske, “ovaj napadaj znači za Baniju jedan veliki događaj, fakat, da 
su partizani došli u centar grada Gline, pomlatili najmanje 50 neprijateljskih 
vojnika i još veći broj ranjenih, zapalili sudsku zgradu, te iz Gline odnijeli 
neprijateljske puškomitraljeze ne daje toj neuspjeloj operaciji karakter potpu- 
nog neuspjeha.""? Usprkos gubicima od 20 mrtvih i 40 ranjenih, “moral kod 
partizana je dobar". “Partizani komentiraju kako su zvonili u crkvi, kako su se 
šetali ulicama Gline itd., alije od toga mala korist", piše u izvještaju Glavnog 
štaba. O napadu na Glinu piše i Žužek, koji javlja Nadbiskupskom stolu u 
Zagrebu da je “partizanska vojska" ušla “u župnu crkvu u Glini“, ali da “u njoj 
nije počinila štete*.!29 

Nedugo iza napada na Glinu, list Hrvatska zemlja iz Petrinje izvještava da 
je 1. studenog 1942., “na Dan Svih Svetih", blagoslovljen na katoličkom gro- 
blju u Glini spomenik, kojeg je podiglo društvo Hrvatska žena “na uspomenu 
godišnjice proglašenja Nezavisne Države Hrvatske palim vojnicima u svjet- 
skom ratu kao i junacima palim za hrvatsku slobodu i nezavisnost".'#' Uz su- 


Lojzo Buturac, Osam stoljeća župe Gora, Ogranak Matice hrvatske, Petrinja 2004, str. 105. 

Stjepan Kožul, Stradanja u Zagrebačkoj nadbiskupiji za vrijeme Drugoga svjetskoga rata i poraća, 
Društvo za povjesnicu Zagrebačke nadbiskupije Tkalčić, Zagreb 2004, Str. 127-128. 

Zbornik dokumenata i podataka o Narodnooslobodilačkom ratu jugoslovenskih naroda, Vojnoistoriski 
institut JNA, Beograd 1955, tom V, knjiga 8, Borbe u Hrvatskoj 1942. god., dok. br. 75, Str. 318. 
Stjepan Kožul, Stradanja u Zagrebačkoj nadbiskupiji, str. 85. 

“Glina. Dirljiva svečanost u čast palih junaka“, Hrvatska zemlja, Petrinja, god. I, br. 7, 14. studenoga 
1942, stI. 4. 


150 TRAGOVI, god. 1, br. 1 


122 


123 


124 


125 


djelovanje više mjesnih društava i mnogobrojnog građanstva, počasnih satnija 
hrvatskih domobrana i ustaša “obavio je blagoslov spomenika župnik i dekan 
g. Franjo Žužek". Poslije blagoslova govorila je predsjednica društva Hrvatska 
žena, a potom i domobranski satnik, koji je okupljene “bodrio na ustrajnost 

za daljnju borbu*.'2* Zatim je Hrvatsko pjevačko društvo Svačić otpjevalo dvije 
tužaljke, nakon čega su i domobranska i ustaška satnija ispalile po jednu salvu. 
Uz poklike građanstva “Slava junacima“, svečanost je završena. 

No, spomenik na katoličkom groblju u Glini nije mogao sakriti činjenicu 
daje tijekom 1942. partizanski pokret na glinskom kotaru bivao sve jači. Na 
ruku mu je išlo i formiranje Sedme banijske divizije u selu Klasniću kod Gline, 
22. studenog 1942. U isto vrijeme produbljena je kriza vlasti NDH, koja je 
nastavljena i naredne godine, a na tome ništa nije promijenio ni dolazak Ante 
Pavelića u Glinu, 5. ožujka 1943.3 U njegovoj pratnji nalazio se i dr. Mirko 
Puk, član Državnog vijeća i državni prabilježnik u svojstvu državnog ministra. 
Oduševljen Pavelićevom posjetom, književnik Kerubin Šegvić napisat će u 
svom Dnevniku da je “Poglavnik jučer bio u Glini, carevini Dra Puka, da hrabri 
ovo pučanstvo na uztrajnost.":+4 Nema podataka o tome kako je Žužek reagi- 
rao na ove događaje. Ipak, znamo da je 20. lipnja 1943. odgovorio na okružnicu 
Nadbiskupskog duhovnog stola u Zagrebu i poslao “popis u ratu poginulih, 
kod kuće ubijenih i po partizanima nasilno odvedenih osoba“ u župi Glina, 
koji nažalost nije sačuvan (kao ni onaj za župu Maja). Istoga dana, Žužek je 
dostavio i podatke o broju vjerskih prijelaza od 1941 — 1943. godine, pa tako 
za župu Glina piše: “Vjerskih prelaza sa grkoiztočne vjere na rimokatoličku 
bilo je circa 10.000. Već je bila počela među njima i duhovna pastva - no danas 
se ne može smatrati za katolike niti 100 osoba od spomenutih 10.000, jer su 
bila ova sela evakuirana, pa su se sva razpršila*.“5 Za župu Maja, kao njezin 
privremeni upravitelj, Žužek je napisao: “Vjerskih prelaza bilo je oko 4.000, 
no sva sela iz kojih su bili pravoslavci prelaznici na rimokatolicizam, bijahu 


“Palim hrvatskim junacima! Govor gdje. Ljubice Prpić na posveti nadgrobnog spomenika palim 
junacima u Glini", Hrvatska zemlja, Petrinja, god. I, br. 7, 14. studenoga 1942, str. 2. 

“Poglavnikov posjet borbenim postavima gdje se vode djelatnosti protiv ostataka odmetnika", 
Hrvatski narod, Zagreb, god. V, br. 674, 6. ožujka 1943, stT. 1-2; “Poglavnik na borbenim postavima 
u okolici Gline", Nova Hrvatska, Zagreb, god. III, bI. 56, 6. ožujka 1943, St. 1-2. 

Stjepan Matković i Tomislav Jonjić, “Dnevnik Kerubina Šegvića 1943. - 1945.", Croatica Christiana 
periodica, Zagreb, vol. 40, br. 77, lipanj 2016, str. 215. 

Kožul, Stradanja u Zagrebačkoj nadbiskupiji, str. 85. 

kasnije evakuirana, pa se može smatrati, da su katolici još samo pojedinci, njih 
32 na broju; ostali su razpršeni tako da ih se ne može smatrati katolicima." 

U Spomenici župe Glina Žužek piše da su u kolovozu 1943. Čerkezi u 
njemačkoj vojsci montirali “na tornju crkve strojnicu“ i doveli ga u nezahval- 
nu situaciju? “Strojnica je bila u tornju dva mjeseca", piše Žužek, i žali se 
kako su Čerkezi za to vrijeme napravili i dosta štete: potrgali su crkveni sat 
u tornju, da bi pucanjem i minama porušili kapelu na glinskom katoličkom 
groblju. Zatim je u listopadu 1943. u Glinu stigla njemačka 11. ss dobrovoljač- 
ka pancer-grenadirska divizija “Nordland*, koja je od 23. do 25. studenog 1943. 
branila Glinu pred napadima Sedme banijske divizije, koja se vratila na Baniju, 
nakon što je prošla teške bitke na Neretvi i Sutjesci.'** Ipak, 11. siječnja 1944. 
Glina je zauzeta.'?? Idućih dana partizanske novine izvještavale su o ustaškoj 
strahovladi i pokolju u glinskoj pravoslavnoj crkvi, koja je nakon zločina sru- 
šena i pisale kako “niti s katoličke crkve nisu dugo zvonila zvona".3* U članku 
se spominju i “švapski barbari“, koji su crkvu upotrijebili u ratne svrhe, jer su 
u toranj crkve “postavili mitraljeze“, ali “od kad su partizani došli zvona opet 
zvone", javljaju Banijske vijesti. 

Premda se u novinskim izvještajima ne spominje Žužekovo ime, nije is- 
ključeno da je glinski župnik bio prisutan na priredbi usmenih novina u Glini 
5. veljače 1944., kada je govorio monsignor dr. Svetozar Rittig, jedan od prvih 
svećenika sudionika Narodnooslobodilačkog pokreta, koji je u svom govoru 

“oštro osudio Pavelićevu ustašku vlast".'3: Istog dana u Glini je osnovan Ko- 
tarski narodni sud, koji je 16. veljače 1944. organizirao prvo javno suđenje za 
ustaške zločine u dvorani hotela Kasina.'3* Na suđenju se pojavio i Žužek, koji 


Kožul, Stradanja u Zagrebačkoj nadbiskupiji, str. 127-128. 

Spomenica župe Glina, str. 552i 561; usp. “Čerkezi“", Vojna enciklopedija, Izdanje Redakcije Vojne 
enciklopedije, Beograd 1971, svezak 2, str. 248; o prisustvu Kozaka u Glini, usp. Ajrekcej J. 
TumodejeB, “Tpahauu GoBjerckor CaBe3a y CaCTABY HeMAuKHX OKYIIALHOHHX CHATA y Cp6uju u 
JyrocnaBuju 1943 - 1945", u: Gp6uja u Jyzocnasuja : Opoica8a, Opyuimeo, nonumuKka, HHCTHTyT 34 
HoBujy ucTopujy Cp6uje, Beorpan 2007, str. 153-154. 

Tomislav Dulić, “Danish Waffen-ss units in Yugoslavia: The fighting at Hrastovica and Glina, 
Autumn 1943“, Journal of the Danish Commission for Military History, Odense, vol. 2016, str. 63-94. 
“Glina u rukama naše proslavljene divizije“, Banijske vijesti, Izdaje Okružni NOO za Baniju, Van- 
redno saopćenje, 12. 1. 1944, StT. 1. 

“Šetnja kroz oslobođenu Glinu", Banijske vijesti, br. 9, nedelja, 23.1.1944, StI. 5. 

“Riječi monsignora dr. Svetozara Ritiga", Banijske vijesti, br. 14, subota, 12.11.1944, StI. 3. 

“Javno suđenje ustaškim zločincima“, Banijske vijesti, br. 16, subota, 19. II. 1944, StI. 1. 


152 TRAGOVI, god. 1, br. 1 


133 
134 


135 
136 
137 


je svjedočio “u procesu protiv Klobučara i drugova“.!33 Prema novinskim iz- 
vještajima, sud je najviše teretio “Klobučar Ivana, 68 godina starog iz Donjeg 
Selišta" kraj Gline, da je bio “načelnik jukinačke općine za vrijeme ustaške 
strahovlade" i “ustaški organizator“ ubojstava i klanja, koji je ljude “zvao na 
pokrst". Nije poznato u kojem je svojstvu svjedočio Žužek, ali iz njegove izja- 
ve znamo da je predočio vijeću suda pismo nadbiskupa Stepinca iz ljeta 1941. 
godine. U njemu nadbiskup piše da mu je tadašnji ministar unutarnjih poslova 
Andrija Artuković osobno jamčio “da će biti pošteđeni životi i osigurana 
imovina Srba, prelaznika na rimokatoličku vjeru." Čini se da je sud ignorirao 
ovaj dokaz, jer su od sedmorice optuženih, četvorica osuđena na smrt, od toga 
trojica iz glinskog kotara, uključujući i samog Klobučara.'34 

Pojedini Žužekovi biografi pišu kako “poslije oslobođenja Gline (...) 
župnik postaje članom odbora NOF grada Gline".'35 Međutim, povijesni izvori 
zasad ne potvrđuju ove navode. Tako Banijske vijesti pišu da su 20. veljače 
1944. u Glini održani izbori i da je tom prilikom 480 građana izabralo gradski 
narodno-oslobodilački odbor od 9 članova.:3* “U odboru su zastupljeni svi 
slojevi gradjanstva: obrtnici, radnici, trgovci, intelektualci, posjednici, žene 
i omladina. Zastupljeni su nacionalno Hrvati i Srbi." No, tragična je spoznaja 
daje 27. veljače 1944. u bombardiranju Gline i Topuskog poginulo 12 građana 
Gline, od toga šestorica članova gradskog Narodno-oslobodilačkog odbora.'37 
Sve žrtve sahranjene su na glinskom katoličkom groblju, a nad grobovima 
tragično poginulih građana i odbornika Gline govorili su “predstavnici ZAv- 
NOH-a, predstavnici Komunističke partije i predstavnici N.o. Vojske“, javile su 
Banijske vijesti. 

Narednih mjeseci Glina predstavlja važno partizansko uporište, dok je su- 
sjedno Topusko mjesto održavanja Trećeg zasjedanja ZAVNOH-a (8. i 9. svibnja 
1944.). Međutim, 20. svibnja 1944. započela je njemačka operacija “Šah" — u 
poslijeratnoj historiografiji i publicistici zabilježena kao Sedma (neprijatelj- 
ska) ofenziva - koja je 30. svibnja 1944. dovela i do pada Gline u njemačke 


HR-HDA-306, ZKRZ-ZH, kutija 150, broj 890, Izjava župnika Franca Žužeka, Glina, 18. X. 1944. 
“Ustaški koljači pred sudom u Glini", Naprijed: organ Komunističke partije Hrvatske, god. II, br. 42, 
5. Marta 1944, StI. 1. 

Živko Vnuk, “Reverendus Dominus", Vjesnik, Zagreb, god. XLII, br. 12051, 15. ožujka 1981, str. 8. 
“Glina je izabrala narodnu vlast", Banijske vijesti, br. 17, četvrtak, 24.11.1944, Str. 1. 

“Zvjersko bombardovanje Gline i Topuskog“, Banijske vijesti, br. 19, subota, 4. III. 1944, Str. 1. 

ruke.'3* Već sutradan Žužek se našao u životnoj opasnosti: “31. V. 1944. su 
“Čerkezi' pod njemačkom komandom provalili u farof (župni dvor - op. a.) da 
pljačkaju. Oni su me zlostavljali (nastaviše mi pištolj pod vrat) i vikali da imam 
partizane u sobama na katu - pucali u vrata, općenito nanijeli dosta štete.":39 
Ipak, kroz nekoliko dana njemačka vojska je otišla za Vrginmost u pravcu Pe- 
trove gore, nakon čega su partizani ponovo ušli u Glinu. O svom dramatičnom 
susretu s Čerkezima, Žužek je 12. srpnja 194.4. pisao monsignoru Rittigu, koji 
je bio član predsjedništva ZAVNOH-a: “Mene su dobro urihtali", piše Žužek, i 
“nanjeli oko 200.000 Kn štete na rublju, crkv. imovini, odjelu etc., još su me 
gadno zlostavljali."'+* Međutim, ratna opasnost nije prošla jer su 29. srpnja 
1944. Nijemci po drugi put bombardirali Glinu: “g osoba je bilo mrtvih, od 
toga 5-oro djece“, javile su Banijske vijesti.“ Bilo je i19 ranjenih civila, dok je 
počinjena velika materijalna šteta. Porušeno je nekoliko kuća, a pogođeno je 
ijedno odjeljenje glinske bolnice, kao i župna crkva, koja “bi jako oštećena 
prigodom njemačkog bombardovanja", zapisao je Žužek u jednom izvještaju. 
Unatoč ratnom okruženju, Glina je i dalje imala važnu ulogu u stvaranju 
zavnohovske Hrvatske. Tako je u Glini 13.114. kolovoza 1944. održan prvi 
Kongres pravnika antifašista Hrvatske, da bi početkom listopada s radom po- 
čela Okružna komisija za ratne zločine Narodnooslobodilačkog odbora Banije, 
koja će narednih dana pozivati svjedoke i prikupljati dokaze (u većini slučajeva 
izjave) o ratnim zločinima, kako bi nadležni sudovi mogli pokrenuti sudske 
postupke. U razdoblju od 10. listopada do 2. studenog 1944. komisija je ispitala 
ukupno 28 svjedoka, uglavnom glinskih građana, u predmetu “Pokolj u pravo- 
slavnoj crkvi u Glini“. Među ovim svjedocima našao se i glinski župnik Franc 
Žužek, koji je svjedočio 18. listopada 194.4. Tako je nastao “Elaborat o pokolju 
u Glinskoj crkvi", koji se oslanjao na Žužekovu izjavu o datumu pokolja (“29. 


138 Ivan Antonovski, “Borbena dejstva jedinica 4. korpusa NOVJ u Baniji, Kordunu i Cazinskoj krajini 

za vreme drvarske operacije (operacija “šah" od 20. do 30. maja 1944. godine)“, u: Simpozij o Petro- 
voj gori: u povodu 25-godišnjice III zasjedanja ZAVNOH-a, Topusko, 10 - 13. studenog 1969., Jugoslaven- 
ska akademija znanosti i umjetnosti, Zagreb 1972, str. 537-547. 

139 Spomenica župe Glina, str. 552. 

140 Ćiril Petešić, Katoličko svećenstvo u NOB-u 1941. - 1945., Str. 93-94; USP. “Ko cy 'Yepke3u"?" 
Caorinirete KoMHcuje 34 paTHe 370uuHe", Cpncka pujeu, To. II, 6p. 28, 23. HOBEM6pa 1944, SI. 4. 

141 “Operacija pod kišom bombi prilikom zločinačkog bombardovanja Gline“, Banijske vijesti, br. 65, 
subota, 5. VIII. 1944, str. 3; dr. Albin Blašić, “Operacija u glinskoj bolnici", u: Sedma banijska divizi- 
ja, Vojnoizdavački zavod, Beograd 1967, str. 643-644. 

142 Stjepan Kožul, Stradanja u Zagrebačkoj nadbiskupiji, str. 276. 

7.1941 god."), mada je većina prikupljenih izjava upućivala na dvije grupe 
ljudi dovedenih u Glinu i ubijenih - prve, manje, koja je dovedena vlakom, u 
stočnim vagonima iz Topuskog krajem srpnja; i druge, veće, koja je dovedena 
kamionima i autobusima iz Vrginmosta početkom kolovoza 1941. Čini se da 
je Okružna komisija za ratne zločine također zanemarila Izvještaj Kotarskog 
narodnog suda u Glini od 2. svibnja 1944., u kojem stoje dvije važne rečenice: 
“Nije se moglo ustanoviti točan broj zaklanih u Glinskoj crkvi. Ustanovljeno je 
da je klanje vršeno na dva puta.?:43 
Pa ipak, “Elaborat o pokolju u glinskoj crkvi" Okružna komisija dostavila 
je Zemaljskoj komisiji za utvrđivanje zločina okupatora i njihovih pomagača, 
o čemu je 21. studenog 194.4. obaviješteno i Predsjedništvo ZAVNOH-a.“ Ela- 
borat je potom dostavljen Državnoj komisiji za utvrđivanje zločina okupatora 
injihovih pomagača u Beogradu, koja je o tom pokolju, koristećijoš neke 
izvore, sastavila svoje “Saopštenje br. 33" od 2. ožujka 194.5.'#5 Ovo “Saopšte- 
nje" Državne komisije objavljeno je sutradan 3. i 4. ožujka 1945. u Borbi pod 
naslovom “Pokolj Srba u glinskoj crkvi", da bi 4. 15. lipnja 1945. bilo objav- 
ljeno i u Vjesniku, pod istim naslovom.'#* Međutim, u pripremi “Saopštenja", 
iz nekog razloga, Državna komisija izmijenila je dio izjave svjedoka Antuna 
Gregurića, kojije svjedočio da su svega nekoliko dana poslije pokolja, u Glinu 
došli “veliki župan Dr. Mirko Jerec, šef tehničkog odjela Openheim iz Siska, 
pa su sa tadašnjim kot. predstojnikom Imperom riješili srušiti crkvu, odnosno, 
Openheim je predlagao da se pretvori u kino ili kakovu drugu javnu ustanovu, 
ali je navodno protiv toga bio župnik Franc Žužek". Tako u “Saopštenju* stoji 
daje: “Openheim predlagao, da se crkva pretvori u kino ili neku drugu javnu 
ustanovu, ali je župnik Žužek bio mišljenja, da crkva više nije za upotrebu i da 
ju treba srušiti." Nije poznato da li je Žužek reagirao na pisanje Borbe i Vjesnika. 


HR-HDA-306, ZKRZ-ZH, kutija 150, br. 890, Izvještaj Kotarskog narodnog suda o zločinima 
okupatora i domaćih izdajnika izvršenog putem sudskih i upravnih vlasti u N.D.H. u gradu Glini, 2. 
maja1944. 

Zemaljsko antifašističko vijeće oslobođenja Hrvatske. Zbornik dokumenata 1944. (Od 10. svibnja do 31. 
prosinca), Institut za historiju radničkog pokreta Hrvatske, Zagreb 1975, dok. br. 139, str. 506 i dok. 
br. 150, str. 545. 

Caonuimewa 6p. 7 - 33, eMOKpaTcka benepaTuBHa JyrocnaBuja, Ip»xaBia komucuja 34 
YTBP!)HBAIĐ€ 3/IOUHHA OKYIIATOPA H EBHXOBHX IIOMATAHA, BEOTPAI 1945, StI. 376-390. 

“IIoKOJE Cp6a y ruHcKoj upkBH", Bop6a, Beorpa1, To7. X, 6p. 55, 3. MApT 1945, StI. 3 i 6p. 56, 4. 
MApT 1945, StI. 3; “Pokolj Srba u glinskoj crkvi", Vjesnik, Zagreb, god. V, br. 39, 4. lipnja 1945, Str. 3 
ibr. 40, 6. lipnja 1945, str. 3. 

Također, nema podataka o tome da li je reagirao na prigodni članak objavljen 
31. srpnja 1945. u Narodnom listu, koji se temeljio na Saopćenju Zemaljske 
komisije Hrvatske (“Prema iskazu svjedoka Franca Žužeka, župnika rimoka- 
toličke crkve u Glini, onje dan prije toga u crkvi vidio oko 900 Srba").'#7 U sva- 
kom slučaju, značajne razlike u broju ubijenih i nesposobnost da se razlikuju 
ubijanja od 29.i30.srpnjai4.i5. kolovoza 1941., jasno ukazuju ne samo da 
Okružna, Zemaljska i Državna komisija nisu utvrdile sve najvažnije činjenice 
o pokolju u glinskoj pravoslavnoj crkvi, nego i da su dva pokolja spojila u jedan. 


/ 


U studenom 1945. Službeni vjesnik zagrebačke nadbiskupije počeo je objavljivati 
dokumente u korist zagrebačkog nadbiskupa i njegovog držanja za vrijeme 
NDH, pa tako i povodom tragičnih zbivanja u Glini u proljeće i ljeto 1941. Prvo 
je u Službenom vjesniku objavljeno kako je zagrebački nadbiskup 14. svibnja 
1941. napisao pismo Paveliću povodom krvoprolića i ubojstva “260 Srba" u Gli- 
ni.'+* Potom je 10. studenog 1945. glinski župnik napisao pismo nadbiskupu 
Stepincu,'? čiji su dijelovi korišteni u Službenom vjesniku od 3. prosinca 1945., 
tako da se istaknu zasluge nadbiskupa u spašavanju “150 Srpkinja“, udovica 
Srba iz Gline, koje su uhapšene i zatvorene 30. srpnja 1941. po naređenju 
ustaškog potpukovnika Rolfa.'5* Na intervenciju nadbiskupa, one su oslobođe- 
ne, pisao je Službeni vjesnik. No, Žužekovo pismo nadbiskupu važno je i zbog 
toga što u njemu glinski župnik po prvi put piše o ustaškom zločinu u pravo- 
slavnoj crkvi u Glini i pritom navodi broj ubijenih. Tako u pismu nadbiskupu 
Žužek piše da je taj “isti Rolf (...) noć prije dao strijeljati u pravoslavnoj crkvi 


“Jedna tužna godišnjica koja se ne smije zaboraviti. Najteži masovni pokolj Srba izvršili su ustaše 
između 30.131. srpnja 1941. godine u srpsko-pravoslavnoj crkvi u Glini", Narodni list, Zagreb, god. 
1, br. 55, 31. srpnja 1945, Str. 3. 

“Dokumenti iz nedavne prošlosti", Službeni vjesnik Zagrebačke nadbiskupije, Zagreb, god. XXXII, br. 
4,6. studeni 1945, StI. 19. 

“Testimony of Father Žužek of Glina Regarding the Efforts of the Archibishop to Save Lives, Glina, 
November 10, 1945." u: Richard Pattee, The Case of Cardinal Aloysius Stepinac, str. 404-407; Usp. 
Stjepan Kožul, Martirologij Crkve zagrebačke, str. 674.. 

“Dokumenti iz nedavne prošlosti (nastavak)", Službeni vjesnik Zagrebačke nadbiskupije, Zagreb, 
god. XXXII, bI. 6, 3. prosinca 1945, stI. 1; uredništvo pogrešno piše da su to bile “žene udovice 
nastradalih na 13. V 1941 u glinskoj pravosl. crkvi." 

do 300 ljudi". U svakom slučaju, doprinos Žužeka u obrani nadbiskupa nije 
ostao zaboravljen, pa je vjerojatno i zbog toga glinski župnik početkom 194.6. 
imenovan Začasnim kanonikom Prvostolnog kaptola u Zagrebu. Kao razlog 
imenovanja bio je naveden njegov dugogodišnji i savjestan rad “u duhovnoj 
pastvi iu školi" te čestit svećenički život, stoji u odluci od 18. veljače 1946., 
koju je vlastoručno potpisao nadbiskup Stepinac.52 

Početkom rujna 1946. nadbiskup je optužen “za djelovanje protiv naroda i 
države“, odnosno za suradnju s vlastima NDH tijekom rata te pomaganje usta- 
šama i po uspostavi nove vlasti.'53 Suđenje “Lisaku, Stepincu i družini", kako 
se govorilo u novinama, održano je u Zagrebu od 9. rujna do 11. listopada 1946. 
O suđenju je izvještavalo i sisačko Jedinstvo, koje je 5. listopada objavilo pismo 
podrške Javnom tužiocu NR Hrvatske Jakovu Blaževiću, u kojem “Građani 
Gline na svom masovnom sastanku jednodušno osuđuju zločinačku rabotu 
koljača pod okriljem Alojzija Stepinca".'5+ Istoga dana u Zagrebu na suđenju, 
obrana je tražila da se kao svjedok sasluša i “Franjo Žužek, dekan u Glini", koji 
je trebao da posvjedoči kako je u smislu “intencija nadbiskupa i uz njegovu 
pomoć" davao na terenu pomoć progonjenim pravoslavcima i suprotstavljao 
se ustaškom zločinačkom nasilju.'55 Obrana je predložila i da se preslušaju 
svjedokinje Anka Grebljanović, Slava Šteković i Danica Žutić, sve tri u Zagrebu 
a “sve prije iz Gline, koje bi imale iskazati, što je optuženi dr. Stepinac učinio 
za njih i mnogobrojne druge prilikom događaja u Glini". Dana 7. listopada sud 
je dozvolio da Žužek svjedoči, kao i tri Glinjanke, međutim, nitko od njih nije 
svjedočio, a razlozi za takvu odluku nisu poznati. Dana 11. listopada 1946. su- 
đenje je završeno i nadbiskup je osuđen na 16 godina zatvora i prisilnoga rada, 
te petogodišnji gubitak političkih i građanskih prava.'s* 

Ovakav razvoj događaja išao je na ruku Milanu Despotu, predratnom 
novinaru i komunistu iz Gline, partizanskom prvoborcu i poslijeratnom 


Stjepan Kožul, Martirologij Crkve zagrebačke, str. 674.. 

Spomenica župe Glina, str. 560. 

Suđenje Lisaku, Stepincu, Šaliću i družini, ustaško-križarskim zločincima i njihovim pomagačima, 
urednik i izdavač Milan Stanić, Zagreb 1946. 

“InuHa. JaBHOM Ty2xKHOLIy H. P. XpBaTcKke JakoBy BlakeBuhy 3arpe6", Jedinstvo, Sisak, god. II, br. 
45, 5. listopada 1946, str. 3. 

Marina Štambuk-Škalić, “Dokumenti obrane u sudskom procesu protiv nadbiskupa Alojzija Ste- 
pinca", Fontes. Izvori za hrvatsku povijest, Zagreb, vol. 2, br. 1, prosinac 1996, str. 100, 264-265 1269. 
Za različita vrednovanja nadbiskupa Stepinca, vidi priloge u zborniku Nadbiskup Stepinac i Srbi u 
Hrvatskoj u kontekstu Drugog svjetskog rata i poraća, Zagreb 2016. 

uredniku sisačkog Jedinstva, koji je 19. listopada 1946. u jednom novinskom 
tekstu napao Žužeka, koji je “za vrijeme stare Jugoslavije pretvarao svoj oltar 
u političku govornicu protiv “crvendaća' [a] danas “verbuje' neke srpske žene 
(...) da zajedno s njime svjedoče u korist Stepinca, da glinski Srbi nisu silom 
prevodjeni na katoličku vjeru".57 Žužek mu je odgovorio privatnim pismom, 
“da ono o svjedočenju ne stoji onako - moglo bi se lakše usmeno o tome", na- 
kon čega je Despot u idućem broju Jedinstva objavio opširan, kritički intoniran 
tekst protiv glinskog župnika.'5* Za Žužeka je napisao “da je zagazio predaleko 
u svom nastojanju da sa ustaške strahovlade opere zločinački žig“. Podsjetio ga 
je na “klanje i na najzvjerskiji način ubijanje hiljade Srba u Glinskoj pravoslav- 
noj crkvi, koji su namamljeni na pokrst", što je zločin “kakovom nema ravna 
u našoj historiji." Također ga je optužio da je tokom rata “bio vrlo aktivan u 
tom pokrštavanju“, da je nagovarao ljude, “obilazio sela i nudio pokrst" i da se 
u tom poslu nije ustručavao ni “povezati sa čuvenim ustaškim krvnikom iz 
Jukinca Šimom Naglićem, koji je mnogo srpske djece pobio, i zajedno s njime 
išao u agitaciju za prevođenje' na katolicizam." Svoj tekst Despot je završio 
porukom čitaocima da “kažemo popu da je pop, a bobu bob. Drugim riječima, 
da izdajnički kvislinški posao ne nazivamo spašavanjem naroda, a narodnu 
borbu za sve samo ne za ono što ona uistinu jeste". 
Prozivanje Žužeka po novinama nastavljeno je i naredne godine. Tako 
je 10. siječnja 1947. Okružni narodni sud Banije održao javno suđenje Šimi 
Nagliću, poznatom ustaškom egzekutoru (koljaču) iz Jukinca, koji je uhvaćen 
dok se skrivao u Zagrebu 7. kolovoza 1946. godine. “Sudjenje je održano u 
Glini, gdje je ovaj ustaški razbojnik izvršio najveći broj svojih zločina“, pisalo 
je Jedinstvo.'5 Za ovo suđenje vladalo je “veliko interesovanje, te je dvorana 
hotela “Kasino' bila prepuna gradjana Gline i seljaka iz okoline". Nakon što 
je pročitana optužnica, prešlo se na ispitivanje pojedinih zločina u kojem je 


Milan Despot, “Narodna fronta Hrvatske smjelo stupa na izbore sigurna u svoju novu pobjedu", 
Jedinstvo, Sisak, god. II, br. 47, 19. listopada 1946, str. 1-2; usp. sjećanja Milana Despota, “Glina 
1941. godine", u: Prva godina Narodnooslobodilačkog rata na području Karlovca, Korduna, Gline, Like, 
Gorskog kotara, Pokuplja i Žumberka, str. 593-615; o Žužeku, str. 614; “Despot, Milan, novinar", u: 
Hrvatski biografski leksikon, Leksikografski zavod Miroslav Krleža, Zagreb 1993, svezak 3, str. 322. 
Milan Despot, “Prevodjenje glinskih Srba na katolicizam nije bilo dobrovoljno kako bi to htio 
prikazati glinski župnik Fr. Žužek po uzoru Stepinca", Jedinstvo, Sisak, god. II, br. 48, 26. listopada 
1946, Str. 2-3. 

“Ustaški koljač, mnogostruki ubica nevinih ljudi i žena, Šima Naglić, osuđen na smrt vješanjem“, 
Jedinstvo, Sisak, god. ITI, br. 59, 18. siječnja 1947, str. 2. 

predsjednik suda spomenuo i župnika Žužeka, kojeg je povezao sa optuženim 
Naglićem. U članku piše kako je predsjednik suda “naglasio da je za vrijeme 
najvećih ustaških pokolja optuženi dolazio u Majske Poljane sa glinskim 
župnikom Žužekom, te su nagovarali narod da dođe na “pokrst? u Solinu, gdje 
su već u napred bile spremljene rake." Međutim, u opširnom sudskom spisu, 
koji dokumentira čitav niz brutalnih i sadističkih ubojstava koje je počinio 
Šima Naglić, nigdje se ne spominje ime župnika Žužeka, pa ni u zapisniku s 
glavne rasprave, koja je održana 10. siječnja 1947. Bilo kako bilo, Naglić je 
presudom Okružnog suda Banije osuđen na smrtnu kaznu i strijeljan u šumi 
Pogledić kraj Gline 11. ožujka 1947., dok se Žužek naredne 1948. morao nositi 
s još jednom optužbom: naime, u Zagrebu se te godine pojavila vrlo utjecajna 
knjiga Magnum Crimen u kojoj je Viktor Novak napisao kako “za strahote 
pokolja u Glini nosi dio odgovornosti i župnik Franjo Žužek s" 

U povijesnim izvorima zasad nema potvrde o tome da li je Žužek prisu- 
stvovao svečanom otkrivanju spomen-kosturnice žrtava fašističkog terora na 
glinskom pravoslavnom groblju, 27. srpnja 1951.'* No, sasvim sigurno da je 
znao da su na tom mjestu bili sahranjeni ubijeni glinski Srbi (žrtve zločina iz 
proljeća 1941.) i ubijeni Srbi s Korduna u glinskoj pravoslavnoj crkvi i oko- 
lici (žrtve zločina iz ljeta 1941.), koji su ekshumirani iz masovnih grobnica 
u Prekopi (1947) i Novom Selu Glinskom (1949), i preneseni u zajedničku 
grobnicu na glinskom pravoslavnom groblju, gdje je na desetu godišnjicu 
ustaških zločina otkrivena zajednička spomen-kosturnica (1951). Međutim, 
Žužek je bio prisutan i govorio je na velikom mitingu u Glini u travnju 1952. 
povodom Tršćanske krize, a za obranu Istre i Slovenskog primorja. Čini se da 
je tih dana izglađen nesporazum između Žužeka i Milana Despota, kojije u 
međuvremenu postao narodni zastupnik Gline u Saboru. Prema jednoj verziji 
događaja, Despot je došao iz Zagreba i zamolio Žužeka (“da li ste voljni") da 
govori i nešto kaže glinskim građanima kao “istarski svećenik-bjegunac" pred 
talijanskim fašistima.'*3 Na loše odnose s Italijom, u vrijeme jugoslavenskog 


HR-DASK-765-1, Zbirka sudskih predmeta političkih procesa, kutija 9, STUP 258/46, Zapisnik 
sačinjen kod Okružnog suda Banije u mjestu Glina o glavnoj raspravi protiv Naglić Šimuna, 10. I 
1947. 

Viktor Novak, Magnum Crimen : pola vijeka klerikalizma u Hrvatskoj, Nakladni zavod Hrvatske, 
Zagreb 1948, str. 775. 

Igor Mrkalj, “Glinsko groblje“, Prosvjeta, Zagreb, br. 138-139, septembar 2017, str. 19-26. 

Živko Vnuk, “Reverendus Dominus", str. 8. 

približavanja Zapadu, polemički se osvrnuo i maršal Tito u svojem govoru na 
centralnoj proslavi Dana ustanka naroda Hrvatske, koja je održana 27. srpnja 
1952. u Glini.*4* Međutim, onje tom prilikom spomenuo i da su mu tog dana 
“drugovi pokazali ruševine jedne zgrade crkve u kojoj je poklano 900 ljudi za 
jedan dan. Pozvali su da ih prekrste u katoličku vjeru, a zlikovci su ih poklali." 
“Razumije se", rekao je Tito, “ne može biti ni riječi o tome da mi dozvolimo da 
ti grobovi zarastu travom i da ih se mi ne sjećamo".'*5 
Javne komemoracije na glinskom pravoslavnom groblju tako postaju 

državni monopoli naglašeno ideologizirane, pri čemu se smisao za razumi- 
jevanje obiju glinskih tragedija počeo gubiti. Također se osporavao religijski 
smisao komemoracija, iako su žrtve bili mahom vjernici.'* Pa ipak, to nije 
bila prepreka da 21. kolovoza 1953. Žužek napiše pismo Simeonu Zlokoviću, 
gornjokarlovačkom episkopu. Ovaj ekumenski čin glinskog župnika vrijedan 
je pažnje, pogotovo kada znamo da je ubrzo stigao i odgovor episkopa Simeo- 
na: “Primili smo Vaše ljubazno pismo od 21. avgusta ove godine. Dirnuti smo 
Vašom pažnjom. Alijoš više nas je prijatno uzbudila Vaša divna hrišćanska i 
sveštenička duša, koja je pokazala svu lepotu svoju u danima stradanja Srp- 
skog naroda. Na grobnici srpskih mučenika u Glini, posle govora i razgovora s 
narodom, rodbinom izginulih mučenika, svi prisutni jednoduše su evocirali 
Vaše zasluge u spasavanju nevinih ljudi. Sve prisutne smo zamolili, da Vam u 
ime naše izraze toplu zahvalnost i priznanje za veliku ljubav, koju iskazaste 
obezpravljenim Srbima u vrijeme ustaške strahovlade", stoji u pismu episkopa 
od 22. kolovoza 1953. Ova prepiska dvojice duhovnih pastira nastavljena je 4. 
rujna 1953. godine. “Svesrdno zahvaljujem Vašoj Preuzvišenosti na tako ljube- 
znim retcima!", odgovara Žužek. “Jadni srpski narod ovdje pretrpio je strašne 
jade, ja sam ga žalio iz sve duše. Kolika šteta, što je zloba porušila krasnu 
pravosl. crkvu presv. Bogorodice! Meni nije uspjelo očuvati je, jer sam naišao 


Darko Bekić, Jugoslavija u hladnom ratu : odnosi s velikim silama 1949 - 1955, Globus, Zagreb 1988, 
str. 419. 

“Govor maršala Tita", Vjesnik, Zagreb, god. XII, br. 2265, 28. srpnja 1952, str. 1; “YcrTaHaK Y 
XpBarTcKOoj HajBuine je nonpuHeo ga ce cTBopu 6paTcTBO H jenuHcrTBO u3Mel)y Cp6a u XpBaTa 
pekao je MApIIAJI THTO HA BEJIHKOM MHTHHIY y DJIHHH IIPe1 200.000 OKYTIJBEHHX Cp6a, XpBaTa H 
MJCIIHMaHA", Ilonumuka, Beorpa1, rozi. XLIX, 6p. 14242, 28. jyIta 1952, stI. 1. 

Vidi biografiju Miloša Popovića, pravoslavnog paroha u Glini od 1946. - 1952. godine, u: Igor Mr- 
kalj, “Čuvar sjećanja na glinske žrtve“, Novosti, Zagreb, br. 882, 11. studenog 2016, prilog Kronika, 
str. 6-7. 

bio na potpuno nerazumijevanje, kad sam intervenirao. Pravo velite, Preuzvi- 
šeni, nacionalna mržnja stvara prokletstvo - a Isusova nauka uči nas gledati u 
svakom čovijeku dijete Božje. Blagoslovite, Vladiko!", završava pismo Žužek 57 
Na isteku 1953., Žužek se osvrnuo i na svoj dugogodišnji rad u Glini. 
“Uviđam, da Glina treba novog mlađeg duh. pastira, ja sam ovđe već 26 g., što ni 
jedan moj predšasnik nije bio u Glini - a bome - nijedan prošao kroz tako teš- 
ke godine!" Žužek je vrlo kritičan prema svom cjelokupnom radu: “Proveo 
u ovim krajevima mnogo godina - postignuo ništa - mnogo mnogo prepatio." 
Međutim, “kako sam radio i vladao se u g. 1941. — 1943. incl. svijedoči pismo 
pravosl. episkopa gornjokarlovačkoga, a i česta izjava mojih poglavara u Zagre- 
bu: Ž. je očuvao crkvu u Glini. Nije to samo hvala nego je istina — pa zašto da se 
ito ne spomene?!", zapisao je 31. kolovoza 1955.9 Čini se da je već tada donio 
odluku i objasnio razloge zbog kojih napušta Glinu: “Odlazim u svoju domo- 
vinu, makar sam zavolio i Hrvatsku, da bar pod zadnje dane života osjetim 
bar nešto duh. utjehe: u Glini bila je crkva gotovo prazna...", piše u jednom od 
posljednjih Žužekovih zapisa u Spomenici. “Priznajem: bilo je i nevaljana u 
mom duh. radu, zanemario štošta, propustio mnogo toga, površno obavio i to 
i ono, prepatio, kao nijedan moj predšasnik: krvološtvo ustaša, bombardira- 
nje, itd. itd."'7* Komentirao je i razna podmetanja od strane glinskih župljana 
okupljenih oko postolara Paje Crnkovića iz Jukinca, za kojeg danas znamo da 
je od 1940. bio zakleti ustaša i pripadnik lokalne ustaške organizacije, koji je u 
predratnoj Glini rasturao ustaške letke, da bi poslije rata, nakon odslužene ka- 
zne zatvora (1945. — 1950.),7' izašao na slobodu i nastavio klevetati Žužeka.7? 
Tako su Žužeku dugi niz godina prigovarali (od 1944. do 1955.), au dva navra- 
ta i tužili ga Nadbiskupskom stolu u Zagrebu, da nije obnovio porušenu kapelu 
na glinskom katoličkom groblju, već da je materijal porušene kapele prodao, 
iako je dobiveni novac upotrijebio za popravak u ratu oštećene župne crkve. 
Žužek se osvrnuo i na činjenicu da zadnjih 10 godina nije imao zvonara, te se 


Milan Bulajić, Ustaški zločini genocida i suđenje Andriji Artukoviću 1986. godine, Rad, Beograd 1988, 
knjiga 2, str. 529-530; Spomenica župe Glina, str. 556. 

Spomenica župe Glina, str. 551. 

Spomenica župe Glina, str. 555. 

Spomenica župe Glina, str. 559. 

HR-DASK-765-2, Zbirka sudskih predmeta političkih procesa 1945.-1951., kutija 22, VKR 568/50, 
predmet: Crnković Pavao. 

mučio svakako, sam je čistio crkvu, sam zvonio i pjevao. “Nije ni čuda da mi je 
svega dosta bilo - bio sam - što u Maji što u Glini 33 god., u tome nadvisio sve 
župnike majske i glinske“, piše Žužek 1. rujna 1955. “Kao dekan od 11. XI 1927. 
do sad sam pokušavao održavati slogu među kat. svećenstvom; ne smijem sam 
sebe hvaliti - no zašto radi kronike ne bih rekao: gotovo svi moji sugrađani su 
me simpatizirali. Pogriješaka sam imao mnogo - parce mihi, Domine!*:73 

Dana 6. rujna 1955. Žužek je razriješen dužnosti župe Glina. Razriješen 
je na vlastitu molbu (“Na Vašu molbu“), kako stoji u odluci Nadbiskupskog 
duhovnog stola u Zagrebu, koju je potpisao nadbiskup-koadjutor dr. Franjo 
Šeper.“ Žužeku je izraženo “priznanje i zahvala za dugotrajno i požrtvovno 
djelovanje u duhovnoj pastvi“ i upućen Božji blagoslov da ga prati “do konca 
života“. Na stanici u Glini Žužeka je ispratilo dvoje ljudi, od kojih je jedan bio 
Vjekoslav Marić, župnik iz Viduševca.“5 Već krajem rujna Žužek je preuzeo 
župu Soteska kod Novog Mesta.'““ Početkom listopada 1955. za novog upravi- 
telja župe Glina imenovan je Franjo Jurak, koji je o Žužeku napisao: “Gospodin 
prečasnik slovenske je narodnosti. Možda već radi toga nije bio najbolji izbor 
preč. Nadb. Duh. Stola.""7 “Sigurno i nije", dopisao je Žužek u Spomenici prili- 
kom neočekivane posjete Glini 1960. 

Franc Žužek je ponovo posjetio Glinu 21. rujna 1963., na poziv Gornjokar- 
lovačke eparhije SPC, kada je bio “počasni gost" prilikom svečanog posvećenja 
nove pravoslavne crkve.'7* Grkva je završena zahvaljujući novčanim prilozima 
iseljenika iz SAD-a i Kanade, koji su potjecali s područja Banije i Korduna." 
Svečanom posvećenju je prisustvovao i američki konzul iz Zagreba John 
Chester,'** kao i brojni uzvanici iz tadašnjeg društvenog, političkog, kulturnog 


Spomenica župe Glina, str. 533. 

Spomenica župe Viduševac, str. 355-356. 

Župnija Soteska 1908 — 1965, ur. Andrej Sever, Soteska 2000, str. 2211238. 

BecHuK : opzau TnaeH02 0060pa yOpysicewa npaeocna8H02 ceeumeucmea y CDP Jyzocnasuju, Beorpan, 
TOJ. XV, 6P. 344, 15. OKTOGAp 1963, SI. 2. 

Kanaje", Ilonumuka, Beorpa1, To. LX, 6p. 17948, 22. cerTemM6ap 1963, str. 8; “OcBeher»e HoBe 

i crkvenog života. Međutim, crkva je izgrađena u jednoj sporednoj ulici, jer su 
vlasti i boračka organizacija (SUBNOR) uspjeli nagovoriti episkopa Simeona 
da odustane od gradnje porušene pravoslavne crkve, s obzirom da će se na 
mjestu ustaškog zločina iz ljeta 1941. graditi Spomen-dom žrtava fašizma.!*: 
Nakon svečanog posvećenja nove crkve, priređen je u Društvenom domu 
“Partizan" svečani ručak na kojem je episkop Simeon održao prigodni govor i 
pozdravio sve prisutne te izrazio zadovoljstvo što ovdje vidi i župnika Franca 
Žužeka. Riječ je potom dobio Žužek, čiji je govor pozdravljen “sa velikim 
odobravanjem“, pisao je Vesnik. Žužekov govor moguće je približno rekon- 
struirati iz nekoliko izvora. Prema pisanju Matice, časopisa Matice iseljenika 
Hrvatske, Žužek je naglasio “potrebu prave bratske miroljubivosti i što tješnje 
suradnje među pripadnicima dviju crkava i među pripadnicima dviju narod- 
nosti, posebno istakavši načelo bratstva i jedinstva među našim narodima kao 
najčvršće jamstvo i najsigurnije jamstvo da se nikada više ne ponovi teška i 
kobna prošlost". Prema pisanju Zavičaja, časopisa Matice iseljenika Srbije, u 
svom govoru Žužek je naglasio “da je on za vreme rata radio samo ono što je 
dužan svaki hrišćanin i čovek da radi - da pomogne one koji su u nevolji.?:33 
Prema izvještaju kojeg je objavio Amerikanski Srbobran, list srpskih iseljenika 
u SAD-u, naročito je “bio dirljiv govor župnika u Glini vič. Francea Žužeka koji 
sada živi u penziji u Sloveniji. U vreme one ustaške strahovlade on je uspeo 
da spase mnoge naše ljude od klanja. Srpski narod je bio osuđen na genocid - 
rekao je Žužek, ali je Bog drugo odredio pa hrabri srpski narod ovog kraja, slavi 
danas jedan od najznačajnijih događaja svoje novije nacionalne istorije.'+ Da 
lije sačuvan filmski zapis Žužekovog govora, obzirom da je svečanost u Glini 

snimana i kamerama Jadran filma (Frano Vodopivec) te kamerama samih 
iseljenika iz Kanade i SAD-a, pokazat će daljnja istraživanja. 

Franc Žužek, počasni kanonik, župnik i dekan u penziji, umro je 18. velja- 
če 1965. u bolnici u Novom Mestu u 79. godini života.'#5 Pokopan je na groblju 
u Soteski kod Novog Mesta. Na njegovom sprovodu okupilo se mnoštvo 
vjernika i 15 svećenika. U ime zagrebačke nadbiskupije, na sprovodu je govorio 
Josip Crnković, kanonik iz Zagreba, a u ime glinskog dekanata Vjekoslav Marić, 
župnik iz Viduševca. Pismeno saučešće u ime naroda glinskog kraja uputila je 
Skupština općine Glina, a u ime pravoslavnih vjernika poslano je pismo prote 
Nikole Diklića. Na sprovodu je pročitano i saučešće episkopa Simeona Zloko- 
vića iz Karlovca. Smrt Franca Žužeka oglašavala su i “pravoslavna i katolička 
zvona na Kordunu i Baniji".** Nakon sprovoda, njegovi prijatelji poslali su u 
Karlovac episkopu Simeonu “fotografiju počivšeg župnika na odru.*'7 Nema 
za sada podataka da je ista fotografija poslana i župnoj crkvi u Glini. 

A Slovene among Croats and Serbs: 
Franc Žužek, parish priest in Glina, 1927. — 1955. 


Summary 


Although all relevant sources agree that Franc Žužek, a long-serving 
parish priest in Glina (1927 — 1955), had a significant position in so- 
cial life of Glina and its surroundings, critical historiography missed 
to comprehensively study his biography.The objective of this paper 
is therefore to present the major events that illustrate his pre-war, 
war and post-war career and explain some issues important not only 
for Glina and Croatia, but also for the broader region, during a longer 
period that include several “historical breaking points". The author 

based his research on relevant archive sources, existing bibliography 
and available newspaper sources. The article reveals new facts about 
one of the most prominent personalities in the 2oth century Glina. 

